Ўзбекистонда 6 сентябрь куни 293 кишида коронавирус аниқланди. 600 нафарга яқин беморнинг аҳволи оғир - Daryo\n23:55, 06.09.2020 91747\nЎзбекистонда 6 сентябрь куни 293 кишида коронавирус аниқланди. 600 нафарга яқин беморнинг аҳволи оғир\nЎзбекистонда 5 сентябрь соат 23:30 дан 6 сентябрь соат 23:30 га қадар коронавирус юқтириб олиш билан боғлиқ 293 та ҳолат қайд этилди. Кетма-кет тўртинчи кун янги касалланиш ҳолатлари 300 тага етмаяпти. Янги ҳолатлардан сўнг Ўзбекистонда коронавирусга чалинганлар сони 43663 нафарга етди.\nССВ ҳисоби бўйича 348, «Дарё» ҳисоби бўйича 359 киши коронавирус асоратларидан вафот этган.\nЯнги касалланган 293 кишининг барчаси тана ҳарорати кўтарилгани боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасидан аниқланган:\nТошкент шаҳрида — 177 нафар;\nТошкент вилоятида — 88 нафар;\nСурхондарё вилоятида — 9 нафар;\nАндижон вилоятида — 2 нафар;\nНаманган вилоятида — 2 нафар.\nТошкент шаҳрида 177 кишида коронавирус аниқланди. Сентябрда пойтахтда касалланганлар сони 993 нафарга кўпайди. ССВ жадвалидаги 14 та ҳудуддан 9 тасида эпидемия мавсумида ҳали бунча бемор аниқланмаган. Ҳозирда Тошкентда коронавирусга чалинганларнинг умумий сони 26545 нафарга етди. Ўзбекистон бўйича COVID-19 ташхиси қўйилганларнинг 60,8 фоизи пойтахт ҳисобига тўғри келмоқда.\nТошкент вилоятида 88 кишида COVID-19 аниқланди. Сентябрь ойида вилоятда кунлик касалланиш ҳолати биринчи марта 90 нафардан камайди. Бундан ташқари сўнгги 43 кун ичида Тошкент вилоятида энг кам касаллик аниқланган кунлар орасида бу иккинчи натижадир (23 август куни 61 кишида COVID-19 қайд этилганди). 6 кун ичида Тошкент вилоятида коронавирусга чалинганлар сони 585 нафарга кўпайди. Қорақалпоғистон Республикаси, Жиззах, Фарғона, Хоразм ва Навоий вилоятларида эпидемия мавсуми бошидан буён бунча касаллик аниқланмаган.\nСамарқанд вилоятида 10 кишида коронавирус аниқланди. Сентябрь ойида вилоятда касалланганлар сони 50 нафарга кўпайди. Самарқандда COVID-19 қайд этилганлар сони 1768 нафарга етди. Ўзбекистон бўйича коронавирусга чалинганларнинг 4 фоизи Самарқанд вилоятига тўғри келмоқда.\nСурхондарё вилоятида 9 кишида коронавирус аниқланди. Вилоятда охирги марта касалликка чалиниш ҳолатлари бир ҳафта олдин — 30 август куни рўйхатга олинганди. Сурхондарёда ҳозирда коронавирусга чалинганлар сони 640 нафарга етди. Бу Жиззах (163 бемор) ва Хоразм (479) вилоятларидаги жами касалланганлар сонига (642) деярли тенг.\nҚашқадарё вилоятида 5 кишида касаллик қайд этилди. Вилоятда охирги 19 куннинг 16 тасида янги беморлар рўйхатга олинди. Қашқадарёда коронавирусга чалинганларнинг умумий сони 983 нафарга етди. Бу Жиззах (163), Фарғона (341) ва Хоразм (479) вилоятидаги барча касалланиш ҳолатлари билан тенгдир.\nАндижон вилоятида 2 кишида COVID-19 қайд этилди. Тўрт кун ичида вилоятда 21 кишида коронавирус аниқланди. Касалланганларнинг умумий сони 1231 нафарга етди. Ўзбекистон бўйича COVID-19 ташхиси қўйилганларнинг 2,8 фоизи Андижон вилояти ҳисобига тўғри келмоқда.\nНаманган вилоятида 2 кишида коронавирус қайд этилди. Сентябрь ойида Наманганда ҳам худди Андижон сингари охирги тўрт кунда янги касалланиш ҳолатлари аниқланди. Бу кунларда Наманган вилоятида коронавирусга чалинганлар сони 25 кишига кўпайди.\nСоғлиқни сақлаш вазирлиги 6 сентябрь соат 16:30 ҳолатига кўра, COVID-19 инфекцияси қайд этилган 43 476 нафар бемор (шундан 17 751 нафари аёл, 25 725 нафари эркак) ҳақида статистик маълумотларни эълон қилди. Коронавирус инфекцияси аниқланган одамларнинг\n12 173 нафари (28 фоиз) 30-39 ёшда;\n10 304 нафари (23,7 фоиз) 20-29 ёшда;\n7 521 нафари (17,3 фоиз) 40-49 ёшда;\n5 347 нафари (12,3 фоиз) 50-59 ёшда;\n2 652 нафари (6,1 фоиз) 10-19 ёшда;\n2 565 нафари (5,9 фоиз) 60-69 ёшда;\n1 956 нафари (4,5 фоиз) 0-9 ёшда;\n739 нафари (1,7 фоиз) 70-79 ёшда;\n219 нафари (0,5 фоиз) 80 ва ундан катта ёш оралиғидаги инсонлар.\nССВ Тошкент шаҳрида 5 нафар коронавирусга чалинган бемор вафот этганини хабар қилди. Улардан бири ҳақида «Дарё» Бош прокуратурага таянган ҳолда бир кун аввал хабар берганди. Вазирлик Тошкент вилояти прокуратураси катта терговчиси Турғун Камолов 54 ёшида вафот этгани ва унинг ўлимига коронавирус асоратлари сабаб бўлганини 6 сентябрь куни тасдиқлади.\nБиринчи ўлим. Чилонзор туманида яшаган 61 ёшли С.А. исмли эркак вафот этган.\nИккинчи ўлим. Учтепа туманида яшаган 68 ёшли А.А. исмли аёл вафот этган.\nУчинчи ўлим. Яккасарой туманида яшаган 82 ёшли I.М. исмли аёл вафот этган.\nТўртинчи ўлим. Юнусобод туманида яшаган 68 ёшли А.Р. исмли эркак вафот этган.\nҲозиргача Соғлиқни сақлаш вазирлиги 348 кишининг коронавирус асоратларидан вафот этганини хабар берди. «Дарё» ҳисоби бўйича коронавирусга чалингач, вафот этганлар сони 359 нафарни ташкил этмоқда.\nССВ 6 сентябрь соат 16:30 ҳолатига кўра, COVID-19 инфекциясидан вафот этган 345 нафар бемор бўйича маълумот берди. Уларнинг 132 нафарини аёллар, 213 нафарини эркаклар ташкил этган. Ўлимнинг ёш тоифасига кўра, 6 нафар бемор 30 ёшгача, 26 нафар 30-40 ёш оралиғида, 45 нафар 40-50 ёш оралиғида, 99 нафар 50-60 ёш оралиғида, 106 нафар 60-70 ёш, 63 нафар 70 ёшдан катта беморлар.\n5 сентябрь ҳолатига кўра 564 нафар беморнинг аҳволи оғир ва ўта оғир эди. Соғлиқни сақлаш вазирлиги бош бошқарма бошлиғи Фаррух Шариповнинг маълум қилишича, улардан 110 нафари сунъий нафас олиш аппаратида, 222 нафари ноинвазив сунъий нафас аппаратида SIPАП режимида ҳамда 175 нафари махсус мослама ёрдамида бурун орқали кислород олмоқда.\nЎта оғир ва оғир аҳволдаги 564 нафар беморнинг 353 нафари Зангиота комплексига, 56 нафари Тошкент шаҳрига, 38 нафари Самарқанд вилоятига, 31 нафари Сирдарё вилоятларига, 21 нафари Қашқадарё, 17 нафари Сурхондарё, 6 нафардан Бухоро ва Жиззах, 3 нафардан Наманган ва Хоразм ҳамда 1 нафари Қорақалпоғистон Республикасига тўғри келади.\nАйни пайтда тиббиёт муассасаларида даволанаётган 2038 нафар бемордан 375 нафари оғир, 219 нафари эса ўта оғир аҳволда. Аҳволи оғир ва ўта оғир беморларнинг умумий сони 594 нафарга етди. Бир кун ичида даволанаётган беморлар сони 109 нафарга камайган (улардан 5 нафари вафот этган) бўлса-да, аҳволи оғир беморлар сони 30 кишига кўпайди. Ҳозирда даволанишни давом эттираётганларнинг 29,1 фоизининг аҳволи оғир бўлиб турибди. Бу охирги 22 кун ичидаги энг юқори кўрсаткичдир.\n6 сентябрь куни Ўзбекистоннинг 6 та ҳудудида 397 нафар бемор коронавирусдан соғайди. Сентябрнинг тўрт кунида кунлик соғайиш кўрсаткичи янги касалланиш ҳолатларидан ортиқ бўлган бўлса, қолган икки кунида паст бўлди.\n279 нафари Тошкент шаҳрида;\n2 нафари Наманган вилоятида касалликдан фориғ бўлди.\nҲозирда касаллик қайд этилган жами 43 663 нафар бемордан 41 277 нафари соғайиб, даволаниш кўрсаткичи 94 фоизни ташкил этмоқда. Бир кун аввал ҳам даволаниш кўрсаткичи 94 фоиз бўлганди. Бу энг юқори натижа ҳисобланади.\nСоғлиқни сақлаш вазирлиги маълумотлари бўйича айни пайтда 2038 нафар бемор COVID-19’дан даволанмоқда. Коронавирусдан даволанишни давом эттираётган беморлар сони чўққига чиққан — 29 июль куни беморлар сони 9517 нафар эди. Бир ойдан бироз кўпроқ вақт ичида уларнинг сони қарийб 4,5 баробарга камайди. Айни пайтда даволанаётган беморлар сони 76 кун ичида минимум кўрсаткичга тушди — 23 июнь куни 2083 нафар бемор коронавирусдан даволанаётганди.\nҲозирда энг кўп бемор Тошкент шаҳрида даволанмоқда — 1425 нафар. Навоийда 6, Фарғонада 7, Хоразмда 9, Жиззахда 11, Қорақалпоғистонда 12, Сурхондарёда 23, Қашқадарёда 30, Сирдарёда 31, Андижонда 32, Бухорода 32, Наманганда 36, Самарқандда 109 ва Тошкент вилоятида 275 нафар бемор қолди.\n20:27, 08.10.2021 125124\n08:10, 23.09.2021 102626\n20:55, 23.09.2021 98315\n23:59 Бугун 283\n23:55 Бугун 1576\n23:53 Бугун 901\n23:40 Бугун 380\n22:28, 14.10.2021 78276\n07:34, 15.10.2021 65982\n14:42, 15.10.2021 49808


Расулуллоҳ соллаллоҳу алайҳи васалламнинг ахлоқлари бизга буюрганлари, ўргатган нарсалари, тавсияларини хулоса қилмоқчи бўлсак, у киши масалаларни лўнда, ихчам ва мақбул шаклда буюрганлар ва бир бутун нарсанинг ҳамма томонини ҳисоб-китоб қилиб мувозанатли, қониқтирадиган тарзда ҳукм чиқарганлар. Бировга имкониятидан ортиқ юк юкламаганлар ва бировга азият етказмайдиган тадбирларни қўллаганлар.\nИнсоний муносабатларнинг барчасини ғоят мутаносиб тарзда тартибга келтирганлар.\nБунинг намунасини ўз ҳаётлари, яшаш тарзлари орқали кўрсатиб ҳам берганлар...\nРасулуллоҳ соллаллоҳу алайҳи васаллам гўзал ахлоқ, савобли ҳар қандай хизмат – холис Аллоҳ ризоси учун бўлиши кераклигини уқтирганлар...\nБир ҳадиси шарифда “Гўзал ахлоқ нима, ё Расулуллоҳ?”, – дея сўрашганда, шундай деб жавоб берадилар:\nتغفر عمن ظلمک، تعطی من حرمک، تصل من قطعک (راموز الاحاديث 2/152)\nТағфиру амман заламака туъти ман ҳарамака тасилу ман қатаака.\n“Сенга зулм қилганни кечир, сенга бермаганга сен бер, сендан алоқасини узган билан алоқа ўрнат, борди-келди қил”, деганлар.\nЮқорида бирор савобли иш, яхшилик – холис Аллоҳ ризоси учун бўлиши керак дедик. Яъни “Ҳасбатан лиллаҳ”, фақат холис Аллоҳ ризоси учун қилинади. Бировга яхшилик қилсак, ундан бирор манфаат, бирор яхшилик кутмаймиз. Ёмонлик қилганга ҳам яхшилик қилишга буюрилганмиз.\nРасулуллоҳ соллаллоҳу алайҳи васаллам бир ҳадиси шарифларида: “Мусибатнинг ёки етган бирор хасталик ёки ранжитувчи воқеани ҳам Аллоҳнинг бир икроми эканини англамаган киши – ҳақиқий мўъмин киши эмасдир”, деб буюрганлар.\nЯъни, Расулуллоҳ соллаллоҳу алайҳи васалламнинг ҳодисаларга муносабатлари, қарашлари бизникига ўхшамайди... Бирор касаллик етса ҳам Аллоҳнинг бир қадари, тақдири, бунга сабр қилинса, савоб берилади.. Бирор мусибат ҳам Аллоҳнинг тақдири, сабр қилсак савоб топамиз ва ҳакозо...\nАллоҳу таоло бизларга ҳам Пайғамбар соллаллоҳу алайҳи васалламнинг ахлоқлари билан хулқланишни насиб айласин... Аҳли аёлимиз, қариндош уруғларимиз, қўни-қўшниларимиз, барча мусулмон биродарларимиз билан муносабатларимизда, тижорат ишларимизда, ижтимоий ҳаётимизда, иш фаолиятимизда шаръий-ахлоқий қоидаларга амал қилиб яшашимизни Жаноб Ҳақ жумламизга насиб этсин!..\nЎзининг ризосини қозонишни бу дунёда бахтиёрликни, бахтли бир ҳаётда яшашни, саодатли жамият тузишни ҳамда охиратда савоб қозонган ҳолда Оллоҳнинг ризолигига муяссар бўлиб, жаннати, жамоли билан сийланишни, шарафланишни барчамизга насиб айласин...\nТуркманистон давлат ахборот агентлиги хабарига кўра, Гурбангули Бердимуҳамедов Болқон вилоятига сафари доирасида минтақадаги бош жоме масжиднинг очилиш маросимида иштирок этди, деб хабар берган.\nБолқонободда оқ мармар билан безатилган муҳташам масжид вилоят маъмурий марказининг асосий диққатга сазовор жойларидан бирига айланган. Мажмуанинг умумий майдони 14 гектардан ортиқ.\nМажмуа архитектураси, шунингдек, Ислом маданияти учун хос декоратив элементлар билан безатилган тўртта минорани ҳам ўз ичига олади. Масжиднинг марказий гумбазида тилладан ясалган ярим ой ўрнатилган. Тўрт миноранинг ҳар бирининг баландлиги 63 метрни, гумбазнинг баландлиги эса 40 метрни ташкил қилади. Ички безакларни безашда мармар, гранит ва ёғочдан фойдаланилган. Икки қаватли масжид биносига 3000 нафар намозхон сиғиши мўлжалланган.\nМасжидда хайрия қилувчилар учун махсус бино, 50 ўринли меҳмонхона ва автотураргоҳ мавжуд.\nМасжид атрофи кўкаламзорлаштирилиб, уч мингдан ортиқ дарахт кўчати ўтқазилган.\nСалаф (سلف) сўзи луғатда олдин яшаб ўтган аждодларга ишлатилади. Кўплик шакли “сулоф”, “аслоф” (سلاف، اسلاف) сийғаларида келади.\nИстилоҳда эса, “Салаф” сўзи умумий ишлатилганда дастлабки уч аср авлоди — уммати Муҳаммадиянинг энг афзал пешқадам авлоди кўзда тутилади. Яъни салафи солиҳлар. Улар ҳақида Пайғамбаримиз соллаллоҳу алайҳи ва саллам: "Инсониятнинг энг яхши авлоди менинг асрдошларим. Кейин улардан кейинги авлод. Кейин улардан кейинг аср авлоди", деганлар (Имом Бухорий, Имом Муслим, Имом Аҳмад ривояти).\nБу уч аср авлодининг яхшилиги шундаки, улар шу умматнинг устозлари, энг афзал ва хайр эгалари бўлган. Уларнинг бошида тўғридан тўғри Пайғамбаримиз соллаллоҳу алайҳи васалламнинг ўзларидан таълим олган саҳобалар туради. Саҳоблардаги бу фазилатга етадиган шараф йўқ!\nКейинги авлод эса тобеинлар бўлиб, улар саҳобаи киромларнинг шогирдлари ҳисобланган. Уларнинг ортидан учинчи авлод – табаъ тобеинлар келди. Мана шу уч авлоднинг фидокорлиги билан Ислом дини бизгача етиб келди. Ҳақиқий шараф ўша уч авлодга доирдир!\nИброҳим ал-Лаққоний “Жавҳара”да айтади: “Салафи солиҳ” атамаси қайдланмасдан умумий ишлатилса, ундан саҳобаи киромлар тушунилади. Чунки саҳобларнинг ҳаммаси адолатли, ишончли олимлар эди. Ҳар бирининг ривояти, гарчи хато бўлса ҳам қабул қилинади. Чунки уларнинг хатоси ижтиҳод билан бўлган. Мужтаҳиднинг хатосига эса Аллоҳ савоб беради. Саҳобалар шу умматнинг энг ҳурматли устозлари эди. Уларнинг орасида бидъатчи, адашган аҳли залолат битта ҳам бўлган эмас. Аммо саҳобалардан кейинги авлод ичида ишончли уламолар кўп бўлиши билан бирга, бидъатчи ва ҳадис тўқийдиган уйдирмачи ваззоълар ҳам бор эди.\n“Салафи солиҳ” атамаси яна саҳобалардан кейинги даврга мансуб фақиҳлар, муҳаддис ва муфассирлар каби ўз даврининг пешво уламоларини ҳам қамрайди. Масалан тўрт мазҳаб асосчилари бўлмиш имом Абу Ҳанифа, имом Молик, имом, Шофеъий ва имом Аҳмад ибн Ҳанбал раҳимаҳумуллоҳни, шунингдек, имом Авзаиъй, Мужоҳид, Суфёни Саврий ва Суфён ибн Уяйналар ҳам “Салафи солиҳ” атамаси ичига киритилади.\nАллома Ибн Ҳажар “Завожир”да Имом Заҳабийдан нақл қилиб айтади: мутақаддим уламолар билан мутааххир уламолар орасини ажратиб турувчи чегара учинчи асрнинг сўнггидир. Яъни дастлабки ҳижрий уч аср. Ҳижрий тўртинчи асрдан кейинги халаф олимлари, фозилу авлиёларга ҳам “салафи солиҳ”, “салафий”, деган атама ишлатилмайди.\nСалафийлар – ҳижрий еттинчи асрнинг охирларида Аҳмад ибн Таймия ал-Ҳарраний (661-728 ҳ.) бошчилигида, асосан аҳли суннат имоми — имом Ашъарий раҳматуллоҳи алайҳ томондан талқин қилинган эътиқодий ислоҳотларни рад қилиш билан ўртага чиққан тоифадир.\nАҳмад ибн Таймия ва унинг яқинларидан иборат саноқли шахсларнинг фикрича, имом Ашъарий раҳматуллоҳи алайҳ таълимотида аҳли ҳадислар ақоидига зид бўлган мафкура ва қарашлар мавжуд бўлган. Имом Ашъарий Аллоҳнинг муташобиҳ (маъноси махфий) исм ва сифатлари масаласида зарурат юзасидан қўллаган таъвил услубини Ибн Таймия инкор этади. У оят ва ҳадисларнинг зоҳирига биноан ҳукм қилиш лозимлигини таъкидлаб, насслардаги мажозни рад этади. Шу йўл билан у гўёки, аҳли ҳадислар ақоидини қайта жонлантирмоқчи, таҳриф ва табдилларни йўқ қилмоқчи эканини иддао қилади.\nИбн Таймия ўз йўналишини “Манҳажу салафис-солиҳ” (салафи солиҳлар йўли), деган ном билан атайди. Ва ана шу манҳаж асосида ҳаёт кечириш кераклигини таъкидлайди. Натижада у асос солган оқимни унинг тарғиботчилари томондан “Салафийя”, деб танитила бошланди. Нимагаки, унда Ислом аҳкомлари замон талабига эмас, балки салафи солиҳлар даври — ҳижрий сананинг дастлабки уч асрига мос тарзда ижро этилишига жиддий аҳамият берилар ва шундай йўл тутишга тарғиб қилинар эди.\nИбн Таймия тарафдан “Исломни қайта жонлантириш, салафлар йўлига қайтиш” шиорлари остида янги фикрлар, мужтаҳидлар ижмосига хилоф қарашлар, тўрт мазҳаб уламоларининг на фиқҳий ва на ақидавий асосларига мос бўлмаган ҳукмлар ошкор қилина бошлади. Тарихчиларга кўра, Ибн Таймиянинг ақидавий ва фиқҳий масалаларда мужтаҳидлар кенгаши — ижмога хилоф назариётлари умумий ҳисобда олтмишга яқин масалада бўлган. Масалан, унинг фикрича, Аллоҳнинг каломи қадим ва азалий эмас балки, ҳодис Аллоҳ томондан яратилган эди. Расулуллоҳ соллаллоҳу алайҳи васалламнинг муборак қабрини зиёратига бориш (агарча, ибн Таймияга қадар, қариб саккиз асрдан бери бутун Ислом оламида бу амал жорий бўлишига қарамасдан) бидъат ва залолатдир. Шунингдек, Расулуллоҳ соллаллоҳу алайҳи васалламнинг туғилган кунларини нишонламоқ — мавлид байрами ҳам бидъат ва фойдасиздир. Расулуллоҳ соллаллоҳу алайҳи васалламдан қолган асори атиқаларни табаррукан асраб-авайламоқ гўёки ширкдир. Расулуллоҳ соллаллоҳу алайҳи васаллам ва бошқа азиз-авлиёлар билан дуоларда тавассул этмоқ, қабрларни зиёрат қилмоқ ва шу каби бир қанча жорий амаллар “бидъат”, “тавҳид ақидасига зид” бўлган. “салафийлар”нинг тасаввурида юқоридаги азиз ва мўътабар нарсалар жоҳилият давридаги жирканч буд-санамларга тенглаштирилади.


Қирғиз сомининг юбилейига ноодатий янги купюра чиқарилмоқдаHaqida.net\nHome Dunyo Қирғиз сомининг юбилейига ноодатий янги купюра чиқарилмоқда\nҚирғиз сомининг юбилейига ноодатий янги купюра чиқарилмоқда\nҚирғизистонда миллий валюта – сомнинг муомалага киритилиши ва Қирғизистон мустақиллигининг 25 йиллиги муносабати билан 2 минг сомлик янги купюра чиқарилади. Бу ҳақда Қирғизистон миллий банки раиси Куванчбек Кулматов маълум қилган.\nУнинг айтишича, янги банкнота 17 ноябрдан муомалага чиқарилади. Купюра қирғиз давлатчилигининг вужудга келиши тарихини акс эттирувчи оригинал дизайнга эга. Эътиборлиси, янги купюрада тасвирлар вертикал йўналишда тасвирланган.\n“Банкнотанинг олд томонидаги асосий сюжет – миллий қаҳрамон, банкнотада орнаментал шакллар тарзида ифодаланган қирғиз қавмларини бирлаштирган Манас ҳайкалидир. Умай Эне рамзи, кўчманчи халқлар турар жойи – ўтов фаровонлик ва мўл-кўлчилик рамзи сифатида тасвирланган”, деб маълум қилди миллий банкнинг пул бирликлари бошқармаси бошлиғи Мадина Аширалиева.\nБанкнотанинг орқа томонида ҳаёт ва қирғиз халқи фаровонлиги рамзи сифатида дарахт тасвирланган. Хон-Тангри тоғининг тасвири қирғиз халқининг мустақиллиги, юқори марралар ва ютуқларга интилишини ифодалайди. Иссиқ-Кўл узра парвоз қилаётган бургут эса қирғиз халқининг очиқлиги ва эркинлигини билдиради.\nЯнги купюрада уни қалбакилаштиришнинг олдини олиш мақсадида бир қатор ҳимоя унсурлари қўлланган:\n– рангли голограмма. Банкнота чапдан ўнгга эгилганда 25 рақами миллий нақш тасвирига ўзгаради ва аксинча;\n– микрооптик тасма. Банкнотани кўриш бурчаги ўзгартирилганда тасмада 3 ўлчовли чуқурлик эффекти, ҳаракатланиш ва ялтираш эффекти аксланади;\n– яширин тасвир. Банкнота эгилганда рангдор полосалар пайдо бўлади;\n– сув белгиси. Уч ўлчовли кўп тусли сув белгиси қўлланган.\n– банкнота ёруғликка тутилганда унинг олд ва орқа томонидаги устма-уст тушувчи тасвирлар 2000 сонини шакллантиради.\n“Бу банкноталар терминалларга юкланмайди. Бунинг техник жиҳатдан имкони йўқ. Ушбу банкнота ягона тиражда чиқарилади. Сўнгра бошқа босилмайди. Умид қиламанки, бирор юбилей саналарга банкноталар чиқариш анъанага айланади”, деб айтган Қирғизистон марказий банки раҳбари.\nПентагон ИШИД етакчиси ал-Бағдодий қаердалигини билмаcлигини маълум қилди\nXiaomi Ҳиндистон смартфонлар бозорида етакчиликни қўлга олди


Москвада Шуҳрат Аббосов хотира кечаси ўтказилди (ФОТО)\n23 апрел 2021, Тошкент вақти: 17:09\nШ.Аббосов хотира кечасида илк бор элчи Ботиржон Асадов иштирок этди\nАббосов юбилейи Москвадаги Марказий кино уйида ўтказилди.\n“Қалб ва шараф” деб номланган хотира кечаси Актëрлар гильдияси, Россия кинематография иттифоқи ва Аббосовнинг Москвадаги шогирдлари томонидан ташкил этилди.\nТадбирда таниқли кино усталари ва маданият арбоблари билан бирга илк маротаба Ўзбекистоннинг Россия Федерациясидаги Фавқулодда ва Мухтор элчиси Ботиржон Асадов қатнашди.\nЎзбекистоннинг Россиядаги элчиси Ботиржон Асадов ва рассом Шавкат Абдусаломов\nСўзга чиққан элчи Ботиржон Асадов кўплаб бошқа ўзбекистонликлар каби кинорежиссёр Шуҳрат Аббосов фильмлари билан улғайганини эслади.\n- Мен буюк ўзбек режиссёри, Ўзбекистон Халқ артисти Шуҳрат Аббосов хотирасига бағишланган кечада иштирок этаётганимдан мамнунман. Бугунги кеча бекорга “Қалб ва шараф” деб аталмаган, зеро Шуҳрат Аббосов қалбан ва ифтихор билан санъатга хизмат қилди. Шуҳрат Аббосов ҳеч қачон эскирмайдиган, аксинча долзарблиги, мазмунини сақлаб қолаётган, инсонпарварлик ва ватанпарварлик сабоқларини тарқатишни давом этаётган ўз фильмларида яшашни давом эттираяпти. Йиллар ўтиб унинг кино санъати ва жаҳон маданиятига қўшган ҳиссасини янада чуқурроқ англаб етамиз, деб ўйлайман.\nДепутат Артур Таймазов Ш.Аббосов хотира кечасида\nХотира кечасида қатнашган таниқли ўзбек курашчиси, уч марта Олимпия чемпиони, ҳозирда эса Россия Давлат думаси депутати Артур Таймазов ўзбек киноси устаси Шуҳрат Аббосов фильмлари ишқивози эканини айтди.\nКосмонавт Владимир Жонибеков ва режиссёр Али Ҳамроев.\nХотира кечасида Шуҳрат Аббосовни устоз деб билган таниқли рус актрисаси Валентина Тализина, кинорежиссёр ва актёр Тимофей Спивак, биринчи ўзбек космонавти, икки карра Совет Иттифоқи Қаҳрамони Владимир Жонибеков, рассом Шавкат Абдусаломов, актёр ва режиссёр Рустам Ўразаевлар ёдга олишди.\n- Шуҳрат Солиҳович билан биз жуда яқин одамлар эдик. Мендек ҳеч ким танимайдиган-билмайдиган артистни у ўз картинасига таклиф қилганидан жуда миннатдорман! У мен кинода билмайдиган жуда кўплаб маслаҳатларини берган, деди Валентина Тализина.\nКечада иштирок этганларга ўз миннатдорчилигини билдирган Шуҳрат Аббосовнинг кичик ўғли режиссёр Элжон Аббосов Ўзбекистонда охирги йилларда отаси ҳукумат эътиборидан четда қолганидан афсус билдирди.\nТаниқли ўзбек кинорежиссёри Али Ҳамроев Озодлик билан суҳбатда Шуҳрат Аббосов маданий мероси бугунги Ўзбекистонда ўрганилиши, унинг барча фильмлари, хусусан Ислом Каримов даврида тақиқланган картиналари марказий телеканалларда намойиш этилиши кераклигини уқтирди.\n- “Ўзбекфилм” раҳбариятига бир маслаҳат бердим. Киностудия ҳудудидаги боғда узумзор қилиб, буюк ўзбек режиссёрларига бағишланган аллея қуришни тавсия қилдим. Большевиклар отиб ташлаган Сулаймон Хўжаев, Худойберган Девонов, кейин Наби Ғаниев, Комил Ёрматов, Эргаш Ҳамроев, Шуҳрат Аббосовдек режиссёрларга ёдгорлик қуриш керак. Шуҳрат Аббосов филмларини эса ҳар якшанба Ўзбекистон телевидениесида ёшларга кўрсатиш керак! “Маҳаллада дув-дув гап”идан бошқа филмлари йўқми Аббосовда?! Ёшлар Интернетга кириб хунук нарсаларни кўрмасдан, мана шундай буюк режиссёрлар бўлганини кўрсин, деди ҳозирда Россия ва Италияда ижод қилаётган кинорежиссёр Али Ҳамроев.\nШ.Аббосов хотира кечаси иштирокчилари.\nАббосов аввалига Янгийўл драма театрида бош режиссёр, 1959 йилдан бошлаб "Ўзбекфильм" киностудияси режиссёри бўлиб ишлаган. Шуҳрат Аббосов суратга олган "Маҳаллада дув-дув гап" (1960), "Сен етим эмассан" (1963), "Тошкент-нон шаҳри" (1968), "Оловли йўллар" (1977-1983), "Катта урушдаги кичик одам" (1990) каби фильмлар совет киносининг мумтоз намуналари ҳисобланади.


Непалдаги зилзиладан кейин Эверестга кўтарилиш осонлашди\n23:18 / 17.08.2016\nНепалдаги вайронакор зилзилалардан кейин дунёнинг энг баланд тоғи бўлган Эверестга кўтарилишдаги энг мураккаб рельеф шаклларидан бири йўқолди, деб ёзмоқда NZ Herald.\nГап Хиллари зинаси ҳақида бормоқда, у 8790 метрлик баландликда бошланади. Бу жуда тик, деярли вертикал қиялик бўлиб, 13 метрга яқин баландликка эга. У ўзидан қор ва муз чўққисини акс эттиради. Хиллари зинаси орқали ўтиш жойи жуда тор бўлиб, шу сабабли бу ерда чўққига чиқишни истаганлар ва ундан қайтаётганлар навбати юзага келади.\nАльпинист Марк Хорреллнинг маълум қилишича, 2016 йилда бу зина деярли йўқолган, унинг ўрнида эса кўп миқдорда қор юзага келган, бунинг оқибатида эса чўққига чиқиш осонлашган.\nТаъкидланишича, бу ҳолат Эверестдаги 2014 ва 2015 йиллардаги зилзила ва улар вақтида юзага келган қор кўчкилари билан боғлиқдир.\n"Нормал мавсумда тоғнинг бу қисми тирмашиб чиқиш билан ўтиларди, бироқ бу йил у тўлиқ қор билан қопланган. Хиллари зинаси сезилмай қолган, у чуқур қор остида қолган", деб маълум қилди яна бир альпинист Дэвид Хэмилтон.\nЭверестга кўтарилишнинг энг мураккаб қисми ҳисобланадиган Хиллари зинаси янги зеландиялик альминист Эдмунд Хиллари номига аталган бўлиб, у 1953 йил 29 майда шерп Тенциг Норгей билан биринчи бўлиб Эверестни забт этган.\n2015 йилдан кейинги зилзиладан кейин Эверестга биринчи марта 2016 йил майида чиқилган.\nЭверест Непал Хиллари зинаси Эдмунд Хиллари


Ўзбекистон Республикаси Адлия вазирлиги - Адлия вазирлиги ҳузуридаги Жамоатчилик кенгашининг йиғилиши бўлиб ўтди.\n23:59:26 (GMT +5), Сш, 13 апр 2021\nБугун, 3 март куни Ўзбекистон Республикаси Адлия вазирлигида вазирлик ҳузуридаги Жамоатчилик кенгашининг йиғилиши бўлиб ўтди.\nУнда Жамоатчилик кенгашининг 2021 йилдаги фаолияти, унинг вазифалари, ўз олдига қўйган мақсадлари, шунингдек жамоатчилик фикрини ўрганиш ва уларни ҳисобга олиш борасида амалга ошириш лозим бўлган ишлар муҳокама қилинди.\nКенгаш аъзолари томонидан кенгаш фаолиятини янада юксалтириш бўйича бир қатор таклифлар бериб ўтилди.\nЖумладан, аҳолининг қабул қилинаётган норматив-ҳуқуқий ҳужжатлардан хабардорлик даражасини ошириш, бунда кенг жамоатчиликни жалб этиш, ҳуқуқий маданиятни юксалтириш борасида турли хил қисқа метражли фильмлар яратиш, Адлия вазирлигида вазирлик раҳбарияти томонидан ташкил этиладиган фуқаролар қабулида кенгаш аъзоларининг иштирок этиши, ёшлар билан ишлаш, “устоз-шогирд” аънанасини тиклаш каби масалалар муҳокама қилинди.\nМазкур вазифалар ижросини таъминлаш бўйича Жамоатчилик кенгаши олдида турган аниқ мақсадлар, қилиниши керак бўлган ишлар ва вазифалар белгилаб олинди.\nЙиғилиш якунида Қенгашнинг тегишли қарори қабул қилинди.


Паст дарғомлик “тадбиркор” сотаётган қарийб 179 миллион сўмлик маҳсулот олиб қўйилди - zarnews.uz\nБугун тадбиркорлик субъектларининг эмин-эркин фаолият юритиши учун барча зарур шароитлар яратиб берилмоқда. Чунки, тадбиркорларни ҳар томонлама қўллаб-қувватлаш устувор аҳамият касб этаётганини алоҳида таъкидлаш лозим. Қулай имкониятлардан самарали фойдаланиш ўрнига ноқонуний фаолият юритишни мақсад қилаётган, солиқ тўлашдан қочишни афзал билаётганлар ҳамон учраб турибди.\nСамарқанд вилояти давлат солиқ хизмати органлари томонидан олиб борилаётган назорат тадбирлари давомида ҳужжатсиз иш юритишни ўзига касб қилиб олган “тадбиркорлар” фаолияти юзага чиқмоқда.\nМасалан, Паст Дарғом туманида истиқомат қилувчи Б.Н. асосий талаб – давлат рўйхатидан ўтиб, солиқларни тўлашга панжа орасидан қарайдиганлар тоифасидан чиқиб қолди. Йўқса, у ҳужжатсиз равишда ун савдоси билан шуғулланмаган бўларди. Ўтказилган назорат тадбирида қилмиши фош бўлган фуқародан қиймати 178 миллион 886 минг сўмлик 13 турдаги 1083 қоп ун далилий ашё сифатида олиб қўйилди.\nИштихон туманида ўтказилган профилактик тадбирларда ҳам бир қатор ҳуқуқбузарлик ҳолатлари аниқланди. Хусусан, фуқаролар Ж.Н. ва М.К. давлат рўйхатидан ўтмасдан, пойабзал савдоси билан шуғулланаётгани маълум бўлди. Оқибатда Ж.Н.дан 2 миллион 870 минг сўмлик ва М.К.дан 4 миллион 60 минг сўмлик эркаклар пойабзаллари далилий ашё сифатида олинди.\nФуқаро Л.Қ. эса Иштихон кўчасида жойлашган бинода аёллар либосларини тикиш билан ноқонуний шуғулланиб келгани солиқчиларнинг нигоҳидан четда қолмади. Назорат тадбири мобайнида сири фош бўлган чевар “тадбиркор”нинг умумий қиймати 9 миллион 900 минг сўмлик 3 дона тикув машинаси далилий ашё сифатида олинди.\nМухтасар айтганда, амалдаги қонун талабларига риоя этмайдиган, турли қинғир йўлларни хуш кўрадиган “тадбиркорлар”нинг фаолияти узоққа чўзилмайди. Энг мақбули, тартиб-қоидаларни четлаб ўтмасдан, қонуний иш юритиш. Шунда тадбиркор ҳам, эл-юрт ҳам манфаат кўради.\nТеглар: Тадбиркорлик Паст Дарғом


АҚШ разведкаси Обамани Суриядаги Россия самолётлари тўлиқ тайёргарлик ҳолатида эканлигидан огоҳлантирди\n18:52 / 26.09.2015\nРоссиянинг Суриядаги самолётлари мамлакат президенти Башар Асаднинг душманлари позицияларига авиазарбалар беришга тўлиқ тайёргарлик ҳолатида турибди, деб айтди АҚШ разведкасидаги манбалар The Los Angeles Times нашрига. Манбаларнинг айтишича, Оқ уй бу ҳақдаги тегишли маълумотни олган.\n“Қирувчи ва штурмчи самолётлар исталган лаҳзада зарбалар беришга тайёр, айни пайтда бунинг учун ҳеч қандай тўсиқ йўқ”, деб айтди АҚШ разведкасига яқин манба. Шу билан бирга нашрнинг бошқа манбасининг таъкидлашича, разведка томонидан аниқланган қурилма ва ўқ-дориларни тўлиқ мудофаа учун мўлжалланган деб бўлмайди.\nАвиазарбалар беришда Латакия вилоятидаги аэродромга келтирилган 28 та самолётдан фойдаланиш мумкин. Разведка маълумотларига кўра, Сурияга Су-24 қирувчи-бомбардимончи, яна шунча Су-25 штурмчи ва 4 та Су-30 қирувчи самолётлари келтирилган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Пойтахт техника бозорларидан телевизор танлаймиз\t12:48, 29 январь 2016\tҲозирги кунда кўпчилик асосий вақтини интернет тармоғидаги кўнгилочар воситалар билан ўтказишни афзал билади. Рост, дунё янгиликларини, турли телеканаллар ва радиостанциялар дастурлари билан “ўргимчак тўри” орқали танишиб бориш мумкин. Ва албатта турли мессенжерлар сизга истаган кишингиз билан электрон мулоқот қилиш имконини беради.\n“АҚЛ” қанча туради?\nЗамонавий тил билан айтганда Smart-TV ёки “ақлли” телевизорлар сизга бироз қимматга тушиши мумкин. Уларда компьютерга уланмаган ҳолда, интернет тармоғидан фойдаланиш имкони мавжуд. Веб-браузер билан ишлаш жараёни эса, масофадан бошқариш пульти ёрдамида бажарилади. Айрим телевизорларда 3D функцияси мавжуд. Бу эса, махсус кўзойнаклар ёрдамида тасвирларни кенг ҳажмда ва аниқ-тиниқ кўриш имконини беради.\nБундай телевизорларни 3 млн сўмдан бошлаб сотиб олиш мумкин. Ўта юқори имкониятларга эга панеллар янада қимматроқ туради. Масалан, 40 дюйм (101 см) диагоналли, 3840x2160 нуқтали (оддий телевизорлардан икки баравар юқори) “ақлли” телевизорлар нархи 5 миллион сўмдан бошланади.\nАйни вақтда, бундай телевизорлар кўзларни қувнатадиган, рангларга бой ва ёрқин тасвирларни кўришга мослашган. “Шарҳ бурчаклари” ҳам ушбу ТВларнинг ўзига хос жиҳатларидан. Бундай телевизорни ён тарафдан кўраётган томошабинлар ҳам ноқулайлик сезишмайди. Бироқ, суюқ кристалли экранлар ҳақида бундай дейиш қийин. Бундай телевизорларни ён тарафдан кўрилганда, ранглар акси тўлиқ етиб бормайди.\nКейинги вақтларда ишлаб чиқарувчилар бундай экранларни мобил қурилмалардан “кўчирилган” IPS технологиялари билан тўлдиришмоқда. Улар ёрдамида тасвир ва овоз сифати сезиларли даражада яхшиланади.


Самарқанд трамвай тармоғи узунлиги 34 кмдан ошади\n18:28 / 20.01.2017\nЎзбекистоннинг Самарқанд шаҳрида жадаллик билан қурилаётган трамвай тармоғи барча 4та йўналишининг узунлиги 34,8 кмни ташкил этади. Бу ҳақда «Ўзбекистон темир йўллари» АЖ матбуот хизматида хабар қилинган.\nСамарқанд шаҳрида экологик тоза транспорт тизимини барпо этиш икки босқичда амалга оширилади. Ўтган йилнинг ноябрь ойида бошланган ва 2017 йил Наврўз байрамига якунланиши режалаштирилаётган биринчи босқичида шаҳар темир йўл вокзалидан Сартепа мавзесига қадар бўлган 6,4 кмлик трамвай изи ётқизилади. Шу муносабат билан, иккита айланма йўл, 4та подстанция ва битта депо барпо этилади. Кейинчалик, қурилиш давом эттирилади ва темир йўл вокзалини Сиёб бозори билан туташтиради. Бу йўналиш масофаси 5 кмни ташкил этади.\nИккинчи босқичда темир йўл вокзалидан Спитамен кўчаси орқали Суперфосфат заводигача линия ётқизилади. Унинг умумий узунлиги 12,4 километрдан иборат бўлади. Завод ва темир йўл вокзали, шунингдек, Нарпай кўчаси орқали ўтувчи 11 кмлик яна бир йўналиш билан боғланади.\nТрамвай транспортини Самарқандга қайтариш ташаббусини Президент Шавкат Мирзиёев 2016 йил октябрь ойида билдирган эди.\nСамарқандда автобус ва трамвай чиптаси нархи 1200 сўмгача оширилди


12 май 2021, Тошкент вақти: 07:11\n11 июль – Жаҳон аҳоли куни бу йил “Ёшларни қўлланг”, шиори остида нишонланмоқда. БМТ аҳолишунослик жамғармаси Ер курраси аҳолисининг қарийб учдан бир қисми 14 ёшгача бўлган болаларни ташкил қилади, дея эълон қилди. Жумладан, Ўзбекистон ҳам аҳолиси энг ёш бўлган мамлакатлар қаторига киради. Лекин иқтисодий ва ижтимоий муаммолар йилдан-йилга кескинлашиб бораётгани ёшлар ўйлаш имконини қолдирмаяпти, дейди жамиятшунослар. Натижада ўзбекистонлик миллионлаб ёшлар эртанги куни нима бўлишини билмайди.\nЖаҳоннинг 7 миллиард аҳолисидан қарийб 2 миллиарди 14 ёшгача бўлган болаларни ташкил қилиши инсоният учун эртанги куннинг вазифаларини бажаришда янги имкониятлар яратиш билан биргаликда муаммоларни ҳам туғдирмоқда, дейди аҳолишунослар.\nБМТ Аҳолишуносалик идораси (UNFPA)га кўра, катта қисми ривожланаётган мамлакатлар ҳиссасига тўғри келаётган ёшларнинг жуда кўпчилиги сифатли таълим олиш, яхши ишга жойлашиш ва ўз жамиятлари сиёсий ҳаётида иштирок этиш имкониятидан маҳрум бўлиб қолмоқда.\nUNFPA ташкилотининг Марказий Осиё дастурлари директори Николай Ботевнинг Озодликка айтишича, ёш медианаси 25 ёшлар атрофида бўлган Ўзбекистон бу кўрсаткич бўйича жаҳон аҳолисининг ўртача ёш медианасидан (28,5 ёш атрофида) ёшроқ бўлгани уни аҳолилалари энг ёш бўлган мамлакатлар қаторига қўяди.\nБундай мамлакатлар, дейди UNFPA мутахассиси, давлатчилик ва жамият тараққиётини таъминлай олиши учун ёшлар ўз потенциали, энергияси ва ғояларини амалга тадбиқ қила олишларига имкон беришлари керак.\n- Ўзбекистон каби, демокрафик жиҳатдан ёш бўлган мамлакатлар тегишли сиёсатни амалга оширишга катта эътибор қаратишлари керак. Тегишли сиёсат деганимда, макроиқтисодий ва инсон капитални ривожлантириш, очиқ жамият каби соҳаларга доир сиёсатни назарда тутяпман. Яъни ёшларнинг ўз потенциалини англаб етиши ва уни амалда қўллай олишига имкон берувчи сиёсатни олиб бориш керак,- дейди UNFPA Марказий Осиё бўлими раҳбари.\nНиколай Ботев Ўзбекистон тегишли сиёсат тадбиқ этяптими, деган савол хусусида фикр билдиришдан тийилди. Лекин ўзбекистонлик жамиятшунос Баҳодир Мусаев ҳар қандай соҳада бўлгани каби, ёшларга оид сиёсат қай даражада экани тўғрисида хулоса чиқариш учун мураккаб таҳлил ўтказиш шарт эмас, дейди.\n- Бугун атрофимизда бўлиб турган нарсаларни ўз кўзимиз билан кўриб, бизда ёшлар учун ҳеч қандай истиқбол қолмади, деб айтиш мумкин. Ўртаҳол оила, ота-онаси бадавлат бўлмаган ўртача ўзбек йигити ёки қизи омади чопиб, олий маълумотлли бўладиган тақдирда ҳам, жамиятда ўз ўрнини топиши ёки тирикчилига етадиган иш топиши эҳтимолдан жуда йироқдир. Таълим сифатини ўзингиз яхши биласиз, ҳаммаси коррупцияга асосланган. Диплом сотиб олинади, имтиҳондан ўтиш учун пора беради. Ўзбекистонда бу ҳеч ким учун сир бўлмай қолди. Уни ҳам қўйинг, ҳатто ривожланган давлатларида ўқиб қайтган ёшлар ҳам Ўзбекистонда ўз билими ва малакасига лойиқ иш тополмаяпти ҳозир,- дейди Баҳодир Мусаев.\nЎзбекистонлик 25 ёшли Камолиддин жамиятшуноснинг бу фикрларига қўшилади. Ўзбекистон мустақилликка эришган пайтда ҳукумат кўтариб чиққан “ёшлар келажагиммиз” қабилидаги шиорлар шиорлигича қолиб кетди, дейди Камолиддин.\n- Мустақиллик йилларидан бери олиб қарайдиган бўлсак, ëшларга эътибор бошида жуда катта даражада бўлди. Яъни иқтидорли ëшларни чет эл олий даргоҳларига ўқишларга юбориш ва шунга ўхшаш нарсалар бўлган эди. Умид жамғармасини айтсак бўлади. Мутлақ эътиборсизлик бўлди десак нотўғри бўлади. Лекин тенденцияни олиб қарайдиган бўлсак, олдинги 10 йилликка нисбатан ҳозир озгина сусайиш бордай кўринаяпти. Сабаби 2-3 йил олдин бўлган тақдирда ҳам Фонд Форум ва шунга ўхшаш ташкилотлар бўлган маҳалда ҳам ëшлар қайси соҳада бўлмасин қалқиб чиқаëтганини кўрсак бўларди. Ҳозирги кунда бу тенденция сал сусайганга ўхшаб турибди,- дейди 25 ёшли Камолиддин.\nСуҳбатдошларимизнинг бу фикрларига шу ҳафта бошида нуфузли Foreign Policy нашри эълон қилган “Лаёқатсиз давлатлар индекси” ҳам чизги бўлади. Foreign Policy тадқиқотчиларига кўра, Ўзбекистон бошқа мамлакатларга малакасиз ишчи кучи етказиб бераётган давлатлардан бирига айланмоқда. Юқори малакали мутахассисларнинг Ўзбекистонни тарк этиши жараёни йиллар давомида мутазам сақланиб қолмоқда, дейилади бу ҳисоботда.\nUNFPA мутахассиси Николай Ботев ҳам малакали мутахассисларни йўқотиш Ўзбекистон учун далзарб муаммога айланганини эътироф этади. Лекин, дейди у, ҳукуматлар сиёсий ирода кўрсатиб, бундай тенденцияни тўхтатмаса давлатчилик келажаги савол остида қолиши мумкин.\n- Малакали мутахассисларнинг кетиб қолиши Ўзбекистон ва Тожикистон каби мамлакатлар учун жиддий муаммога айланган. Бу мамлакатлар ёшларни муносиб иш билан таъминлай олмаётгани боис, ёш мутахассислар иш излаб хорижга кетиб қолмоқда. Ҳозир бу мамлакатлар сиёсатчилари учун дарҳол ҳал этилиши керак бўлган масала жараённи ортга қайтаришдир. Яъни малакали мутахассисларни ортга қайтишга рағбатлантиришлари керак. Агар бу мамлакатлар ўз муҳожирлари билан алоқани сақлаб қололса, маданий жиҳатдан уларни ўз ватанлари билан боғлаб туришга эриша олса, улар охир-оқибат ўз ватанларига қайтиши эҳтимоли сақланиб қолади. Масалан, Италия бунга эриша олган, малакали мутахассислар мамлакатни тарк этиши жараёнини, улар малакали мутахассисларни қўлга киритиш жараёнига айлантира олган. Акс ҳолда, бундай мамлакатлар бугунги ёшлар потенциалидан фойдаланиш имкониятини йўқотадилар,- дейди UNFPA Марказий Осиё бўлими директори Николай Ботев Озодлик билан суҳбатда.\nЛекин амалда ҳозирча Ўзбекистон ҳукумати малакали мутахассисларни ортга қайтариш борасида амалий чора кўраётгани кузатилгани йўқ. Масалан, Яқин Шарқ ва Шимолий Африка мамлакатларида уч мингдан ошиқ тиббиёт ходими ишлайди, Россияда малакасиз иш билан шуғулланаётган миллионлаб ўзбекистонлик орасида, олий маълумотлилари кўпчиликни ташкил қилади. Ўзбекистон ҳукумати улар билан алоқаларни сақлаб қолиш у ёқда турсин, муҳожирлар хориждаги Ўзбекситон элчихоналарига ёрдам сўраб мурожаат қилишга ботина олмайди.\nРоссия расмийларига кўра, бугун ўзбекистонлик меҳнат муҳожирлари сони 2,5 миллионга етган. Норасмий манбалар эса Россияда 5 миллиондан 8 миллионгача ўзбекистонлик меҳнат қилишини айтади.\nUNFPA маълумотларига кўра, Ўзбекистон аҳолисининг қарийб 29 фоизи 14 ёшгача бўлган болаларни ташкил этади. 24 ёшгача бўлганлар сони эса 50 фоиздан ортиқроқдир.\nАҚШ Марказий разведка бошқармаси маълумотларига кўра, Ўзбекистон ёшларининг 42 фоизидан ошиғи моддий жиҳатдан мустақил эмас.\nUNFPA 11 июль куни эълон қилган маълумотларга кўра, Нигер, Чад ва Уганда каби мамлакатлар аҳолиларининг ярми 14 ёшгача бўлган болалар ҳиссасига тўғри келади.\nТарозининг бошқа палласида эса, Япония, Германия ва Болгария каби мамлакатлар туради. Бу мамлакатларда 14 яшгача бўлганлар аранг 13 фоиздан ошади.


Вирус репродукциясининг олдини олишда организмнинг иммун тўқималари инфекциялардан ҳимоя қилишни таъминлаб, уни кўпроқ яшаш имконини беради. •\tАгар ОИВга чалинган жуфтликлар АРТ олса, бу ҳолатда ОИВ нинг жинсий йўл билан ОИВ-негатив жуфтликка ўтиш жараёни дарҳол камаяди.\nWHO\tССВ – ОИВ га чалинганларни даволаш, уларга қараш, шунингдек ОИВни онадан болага юқишиини олдини олиш бўйича мутахассисларни ўқитади ва қўллаб қувватлайди..\nUNICEF\tЮНИСЕФ – Ёшлар ва айниқса болалар орасида профилактик дастурларни амалга оширади ва қўллаб қувватлайди.\nUNAIDS\tЮНЭЙДС – Ёшлар орасида таълим дастурларини амалга ошириш бўйича стратегияларни ишлаб чиқишга методик ёрдам кўрсатади.\nUNESCO\tЮНЕСКО – Ёшлар орасида таълимий дастурларни амалга оширишна ёрдам беради.\nГлобал\tФонд -ОИТС, туберкулез ва безгаккага қарши - Глобал фонд ушбу касалликларга мойил аҳоли орасида профилактик тадбирлар ўтказиб, уларни техник ва моддий жиҳатдан қўллаб қувватлайди, шунингдек ОИВ/ОИТС га чалинганларни даволанишида кўмаклашади.


Тошкентда электр таъминотидаги узилишларга изоҳ берилди\nТошкентда бир неча кундан бери электр таъминотида узилишлар кузатилмоқда. Айрим ҳудудларда соатлаб ток бўлмаяпти, светофорлар ишламай қолмоқда, сув босими пасайган. Тошкент ЭТК буни аномал иссиқлик ва қиш мавсумига тайёргарлик кўриш учун тармоқлар модернизация қилинаётгани билан изоҳлади.\n20 июн 2022, 16:35\nФото: Ёмғир остида қолган Тошкент кўчалари\n20 июнь куни Тошкент шаҳрида ёғган қисқа муддатли кучли ёмғирлар туфайли пойтахт кўчаларини сув босди. Ёмғир ҳатто савдо марказларидаги дўконларгача кириб борди.\n16 июн 2022, 11:29\nТошкент-Волгоград ўртасида поезд қатнови 25 июндан бошланади\n25 июндан бошлаб «Тошкент-Волгоград-Тошкент» йўналишидаги йўловчи поезди қатнай бошлайди. Купе ва плацкартдаги жойлар учун чипталар нархи белгиланди.\n15 июн 2022, 19:10\n«Тошкент — мамлакатдаги энг коррупциялашган ҳудудлардан бири» — Антикоррупция агентлиги директори\nАнтикоррупция агентлиги раҳбари Тошкент Ўзбекистондаги энг коррупциялашган ҳудудлардан бири эканини айтди. Пойтахтда коррупцияга оид жиноятлар сони йил давомида уч баробарга ошган. Бундан ташқари, интернетда коррупцияга оид ҳуқуқбузарликлар ҳақидаги хабарларнинг ярми пойтахт ҳиссасига тўғри келади.\n15 июн 2022, 15:38\nТошкентда жуфтлик калтакланган ҳолат юзасидан жиноят иши қўзғатилди\nПрокуратура Тошкентнинг Мирзо Улуғбек туманида йигит ва қиз калтакланган ҳолат бўйича жиноят иши қўзғатди. Жуфтлик уларга туман ИИБ ходимлари жароҳат етказганини таъкидлаганди.\n10 июн 2022, 00:12\nТошкент четида дрифт учун трасса барпо этилади\nТошкентнинг Бектемир туманидаги «Шоназар» маҳалласидан дрифт ва дрэг-рейсинг уюштириш учун ер участкаси ажратилади. Кенгаш автопойга иштирокчиларининг хавфсиз ҳаракатланиши, автомобилларини техник кўрикдан ўтказиши учун шароит яратиш бўйича топшириқ берди.\n30 май 2022, 16:34\nМиробод туманидаги 6 та йўл кесишмасида ҳаракат қисман чекланади\nТошкент шаҳрининг Миробод туманидаги йўлларда кетаётган таъмирлаш ишлари сабабли Марказий темир йўл вокзали яқинидаги 6 та йўл кесишмасида машиналар ҳаракати қисман чекланади.\n10 май 2022, 14:46 1\nТошкентда одамларни яна соқол олишга мажбурлашди\nТошкентда фуқароларни яна ИИБга олиб бориб, соқолларини олишга мажбурлашди. Улардан бирининг сўзларига кўра, уларга 15 сутка қамоқ билан таҳдид қилишган ва шундан кейин соқолини олишга мажбур бўлишган. ИИВ матбуот котиби фуқаролар ўз ҳуқуқлари поймол этилган деб ҳисобласа, шикоят қилиши мумкинлигини қайд этди.\n25 апрель 2022, 18:06\nБеларусь Тошкентда трамвайни қайта тиклаш лойиҳасида иштирок этиш истагида\nБеларусь бош вазири Роман Головченко Тошкентда трамвай қуриш лойиҳасида иштирок этишга тайёрлигини маълум қилди. Беларусь томони инфратузилма, лойиҳалаштириш ва ҳаракат таркибини етказиб бериш билан боғлиқ ечимларни таклиф қилмоқда. «Агар шундай қарор қабул қилинса, биз Ўзбекистонда ишлаб чиқариш имкониятларини кўриб чиқамиз», — деди Головченко.\n19 апрель 2022, 17:54\nМарт ойида Тошкентдаги уй-жойларнинг ижара нархлари 15 фоизга ошди\nРоссия ОАВлари маълумотларига кўра, охирги бир ярим ойда Ўзбекистонга 5 мингдан ортиқ россияликлар ташриф буюрган. Натижада февраль ойининг охиридан март ойининг ўрталарига қадар Тошкентда квартира ижарасининг ўртача нархи 15 фоизга ошган. Республикада сўнгги уч ойда ижара ҳақи 0,9 фоизга, яъни 2021 йилнинг мос даврига нисбатан икки бараварга қимматлашган.\n19 апрель 2022, 15:51 1\nТошкент марказидаги АКТ вазирлиги биноси аукционга қўйилди\nДавлат активларини бошқариш агентлиги пойтахт марказида 0,26 гектар майдонда жойлашган Ахборот технологиялари ва коммуникацияларини ривожлантириш вазирлигига тегишли бинони сотувга қўйди. Лотнинг бошланғич нархи — 66,52 млрд сўм этиб белгиланди.\n17 апрель 2022, 10:13\nПойтахтда кучукчани калтаклаган эркак қидирилмоқда\nТошкентда кучукчани болалар кўз ўнгида калтаклаган шахс қидирилмоқда. Хабар қилинишича, у кулранг «Кобальт»да кетган.


Қирғиз-тожик чегарасидаги можаро. Икки давлат чегарачилари ўзаро келишиб олди\nҚирғизистон ва Тожикистон Чегара хизматлари расмийлари можаро юз берган чегара участкасини қўриқлаш тартиби тўғрисида келишиб олдилар. Бу ҳақда ҚР Давлат Чегара хизматининг жамоатчилик ва ОАВ билан ишлаш бўлими маълум қилди.\nАйтилишича, 2018 йилнинг 3 апрель куни можаро бартараф этилганидан сўнг, Қирғизистоннинг Боткен вилоят, Боткен тумани Уч-Добо ва Тожикистоннинг Исфара тумани Хўжа Аъло қишлоқлари аҳолиси ўртасида тушунтириш ишлари олиб борилмоқда.\nҚирғизистон фуқароси бўлмиш аёл тақиқларни инкор қилган, бу ўз навбатида Исфара туманидаги Хўжа Аъло қишлоғида истиқомат қилувчи Тожикистон фуқороларининг эътирозларига сабаб бўлган. Даҳанаки жанжал ҳар икки томондан 50га яқин киши иштирок этган жанжалга айланиб кетди, икки мамлакат фуқаролари бир бирларига қарата тошлар улоқтиришди.


Аҳоли муаммоларини ҳал этиш, турмуш шароити ва ҳаёт сифатини яхшилаш – бош мақсадимиз - Уч илдиз\nПрезидентимиз Шавкат Мирзиёев раислигида 27 июнь куни\n“Обод қишлоқ” ва “Обод маҳалла” дастурларини амалга ошириш, аҳоли яшаш жойларини обод масканга айлантириш масалаларига бағишланган видеоселектор йиғилиши ўтказилди.\nЙиғилишда Ўзбекистон Республикаси Бош вазири ва унинг ўринбосарлари, Қорақалпоғистон Республикаси Жўқорғи Кенгеси раиси, вилоятлар ва Тошкент шаҳар ҳокимлари, вазирлик ва идоралар мутасаддилари иштирок этди.Президентимизнинг 2018 йил 29 мартдаги “Обод қишлоқ” дастури тўғрисида”ги фармонига мувофиқ, жорий йилда 159 та тумандаги 386 та қишлоқда қурилиш-ободонлаштириш ишлари олиб борилмоқда. Ушбу қишлоқларда 142 мингта якка тартибдаги уй-жой ва 1000 дан зиёд кўп қаватли уйни таъмирлаш, 2,5 минг километр электр, 495 километр газ, 2 минг километр ичимлик суви тармоқларини тортиш ва қайта тиклаш, 17 минг дона канализация қудуғи ва 3 минг километр йўлларни таъмирлаш, 2 минг 400 та бозор ва бошқа инфратузилма объектларини қуриш белгиланган.\nБугун кунга қадар 51 минг 660 якка тартибдаги уй-жой, 518 кўп қаватли уй, 610 километр электр тармоғи, 66 километр газ қувури, 398 та трансформатор пункти таъмирланган.\nПрезидентимиз дастурни амалга ошириш учун зарур бўлган маблағларни шакллантириш борасидаги ишлар сусткашлик билан олиб борилаётганини танқид қилди. Қатор ҳудудларда уй-жойларни таъмирлаш ишлари ҳануз талаб даражасида ташкил этилмаган. Мисол учун, 54 қишлоқдаги жами 14 мингта уй-жойни таъмирлаш ишлари бошланмаган. Қишлоқ жойлардаги кўп қаватли уйларни таъмирлаш ишлари талаб даражасида эмас.\nЎтказилган таҳлиллар қишлоқларда сизот сувлар сатҳини пасайтириш борасидаги ишлар талаб даражасида ташкил этилмаганини кўрсатмоқда. Сизот сувлар сатҳини пасайтириш учун 2,2 минг километр мелиорация тармоқларини таъмирлаш ва тиклаш талаб этилади. Бироқ, бугунги кунда атиги 220 километр коллектор-дренаж тизимида ишлар бажарилган.\nЙиғилишда 73 қишлоқда 455 километр электр тармоқларини ҳамда 40 аҳоли пунктида 76 километр газ таъминотини таъмирлаш ишлари ҳалигача бошланмагани алоҳида кўрсатиб ўтилди. «Ўзбекэнерго” АЖ раҳбариятига бу қолоқликни тезда бартараф этиш, маҳаллий ҳокимликлар билан бирга икки ҳафта муддатда ушбу қишлоқларда электр энергияси тармоқларини таъмирлаш ишларини бошлаш вазифаси топширилди.\n– Халқимиз бир ойдан буён Тошкент шаҳридаги маҳаллалар аҳволи тўғрисидаги телекўрсатувларни кўриб бораяпти. Нафақат Чилонзорда, балки шаҳарнинг деярли барча туманида Манасдаги шароитдан баттар жойлар борлигини ҳокимлар ва мутасадди идоралар раҳбарлари билмайди. Сабаби, раҳбарлар бундай жойларга умуман бормаган, – деди Президентимиз. – Қачонгача ҳокимликлар ва мутасадди идоралар раҳбарлари юқоридан топшириқ келишини кутиб ўтиради, қачон улар муаммо ва камчиликларни ўз ташаббуси билан бартараф этишни бошлайди? Афсуски, шу вақтгача бу саволга ҳеч кимдан жавоб олмадим.\n– “Обод қишлоқ” ва “Обод маҳалла” дастурларини амалга ошириш ислоҳотларимиз ичида энг муҳим ўринлардан бирини эгаллайди, – деди Президентимиз. – Чунки биз халқимиз олдида уларнинг муаммоларини ҳал этиш, турмуш шароити ва ҳаёти сифатини яхшилашга бурчлимиз.\nҲар ҳафтанинг чоршанбаси “Обод қишлоқ” ва “Обод маҳалла” куни деб белгиланди. Шу куни республика – вилоят – туман даражасидаги барча ташкилотлар билан ушбу дастурлар ижросини танқидий муҳокама қилиб, муаммоларни бартараф этиш чораларини кўриш бўйича топшириқлар берилди.\nNext story Ўзбекистон Республикаси давлат мустақиллигининг йигирма етти йиллик байрамига тайёргарлик кўриш ва уни ўтказиш тўғрисида\nPrevious story Танловда танланганлар, таланганлар, талашганлар…


24 октябр 2020, Тошкент вақти: 05:42\nТуркманбошини хотирлаш маросимлари ҳар йили 21 декабрда ўтказилар эди.\nТуркманистон ҳукуматининг ёпиқ мажлисида мамлакатнинг биринчи президенти Сапармурод Ниёзовни хотирлаш маросимини фақат Ашхободда ўтказиш тўғрисида қарор қабул қилинди.\n«Хроника Туркменистана» нашрининг 23 декабрда ёзишича, 19 декабрь куни ўтган ҳукумат йиғилишида президент маъмурияти ходимлари, бош вазир ўринбосарлари, парламент раиси ва бошқа амалдорлар иштирок этган.\nЙиғилишда маҳаллий ҳокимиятларга “Сапармурод Ниёзовни хотирлаш маросимларини ўтказиш тавсия қилинмаслиги” айтилган.\nБундан буён Сапармурод Ниёзовни хотирлаш маросими Ашхободда унинг ҳайкали пойига гулчамбар қўйиш билан чекланади.\nВилоятлар, туман ва шаҳарларда Сапармурод Ниёзовни хотирлаш маросимлари анъанавий тарзда ҳар йили 21 декабрь куни ўтказиб келинар эди.\nЖорий йилда 21 декабрь куни Сапармурод Ниёзов фақат Ашхободда хотирланди. Туркманистон давлат нашрларининг бу борада тарқатган хабарларидан келиб чиқилса, хотира тадбирида амалдаги президент Гурбангули Бердимуҳаммедов иштирок этмаган.\n22 декабрь - якшанба куни давлат телевидениясининг ҳафта якунлари таҳлил қилинган ахборот дастурида ҳам Сапармурод Ниёзов эслангани тўғрисида лавҳа берилмади.\nГурбангули Бердимуҳаммедов 2018 йилда Сапармурод Ниёзов монументи пойига шахсан ўзи гулчамбар қўйган. 2017 йилгача бу тадбир Қипчоқ қишлоғидаги “Туркманбоши Руҳи” масжидида жойлашган Ниёзов мақбараси олдида ўтказилар эди. Шунингдек, 2017 йилда Туркманбоши музейи ҳам ташкил қилинганди.\nСапармурод Ниёзов Туркманистонни 1985 йилдан то ўлимига қадар - 2006 йилгача бошқарган. У ўзини Туркманбоши мақомига кўтарган эди. Туркманистонга Ниёзов шахсига сиғиниш тизими жорий этилганди.\n2007 йилдан бошлаб Гурбангули Бердимуҳаммедов ўз шахсини улуғлаш ва Сапармурод Ниёзов шахсига сиғиниш таъсирини тушириш сиёсатини бошлади. 2008 йилда Ниёзовнинг Ашхобод марказидаги ҳайкали пойтахт чеккасига кўчирилган.


САХОВАТЛИ ҚАШҚАДАРЁ ЗАМИНИ УЛКАН ЎЗГАРИШЛАР АРАФАСИДА\nРасмий 15.12.2018 509\nЎзбекистон Республикаси Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ишлари, йирик лойиҳалар билан яқиндан танишиш, халқ билан мулоқот қилиш мақсадида 13-14 декабрь кунлари Қашқадарё вилоятида бўлди.\nТашрифнинг иккинчи куни Президент Шавкат Мирзиёев раҳбарлигида Қарши шаҳрида Қашқадарё вилояти иқтисодиётини ривожлантириш, аҳоли турмуш шароитини янада яхшилаш масалаларига бағишланган видеоселектор йиғилиши бўлиб ўтди. Унда вилоят фаоллари, депутатлар, шаҳарлар ва туманлар ҳокимлари, секторлар раҳбарлари, кенг жамоатчилик вакиллари қатнашди.\nДавлатимиз раҳбари 2018 йилда қабул қилинган "Обод қишлоқ" ва "Обод маҳалла" дастурлари доирасида вилоятнинг 28 та қишлоқ ва 4 та маҳалласи обод қилиниб, уларда яшаётган 300 минг аҳолининг турмуш шароити яхшиланганини таъкидлади.\nЖумладан, 17 мингта ҳовли-жой, 193 та кўп қаватли уй, 82 та ижтимоий соҳа объекти, юзлаб километр йўл ва кўчалар, сув ва электр тармоқларида қурилиш-таъмирлаш ишлари амалга оширилди. Бунга қарийб 300 миллиард сўм сарфланди.\nВилоятда ичимлик суви таъминотини яхшилаш борасида сезиларли ишлар қилингани, бироқ бу кифоя эмаслиги қайд этилди. Бу ишлар кўламини ошириш мақсадида Косон, Муборак, Қамаши ва Ғузор туманлари ичимлик суви таъминоти тизимларини реконструкция қилиш, Деҳқонобод туманидаги 38 аҳоли пунктида яшаётган 104 минг кишини марказлашган ичимлик суви билан таъминлаш лойиҳалари амалга оширилади.\nАҳолининг арзон уйларга талабини қондириш учун жорий йилда қишлоқ жойларда 3 мингдан зиёд ёки ўтган йилга нисбатан икки баробар кўп арзон намунали уй-жой, шуниндек, Қарши шаҳрида жами 630 хонадонли 14 та кўп қаватли уй қурилди. 2019 йилда 190 мингдан зиёд аҳоли яшайдиган 39 та қишлоқ ва 6 та маҳалла ободонлаштирилади. Қишлоқ жойларда 1 минг 205 та арзон намунавий уй-жой, шаҳарларда 14 та кўп қаватли уй барпо этилади, аҳолининг ичимлик суви таъминоти яхшиланади, деди давлатимиз раҳбари.\nМамлакатимизнинг Буюк Британия, Эрон ва Польшадаги элчихоналари Қашқадарё вилоятига бириктирилган. Президентимизнинг ташрифи доирасида Қарши шаҳрида ўтган тақдимотларда Буюк Британиядаги элчимиз Алишер Шайхов 276 миллион долларлик 5 та лойиҳа, Польшадаги бош дипломатимиз Баҳром Бобоев 163 миллион долларлик 8 та, Эрондаги элчимиз Баҳодир Абдуллаев 61 миллион долларлик 9 та лойиҳани амалга оширишга инвестиция киритиш бўйича таклифлар берди.\nДавлатимиз раҳбари бу лойиҳалар етарли эмаслигини, элчилар хорижий инвестиция жалб этишни камида 2 баробар кўпайтириши лозимлигини таъкидлади.\nЭлчиларимиз булардан ташқари 2019 йилда ҳар бир туманга қўшимча камида 10 миллион доллардан хорижий инвестиция жалб қилишга кўмак бериши керак, деди Шавкат Мирзиёев.\nЙиғилишда вилоятда ижтимоий соҳани ривожлантириш, таълим муассасалари фаолиятини яхшилаш, 2019 йилда мактабгача таълим муассасалари ва умумтаълим мактабларини қуриш, реконструкция қилиш ва таъмирлаш режалари ҳақида ҳам сўз юритилди.\nИшсизликни камайтириш масаласига эътибор қаратилди. Саноат, қишлоқ хўжалиги ва хизмат кўрсатиш соҳаларида умумий қиймати 15 триллион сўм бўлган 1 минг 200 дан зиёд лойиҳа бўйича таклифлар ишлаб чиқилгани, улар амалга ошиши билан 29 мингта доимий иш ўрни яратилиши қайд этилди.\nҲудудда туризмни ривожлантириш учун барча имкониятлар ишга солинади. Бу борада Шаҳрисабзда йил давомида маданий-кўнгилочар тадбирлар ва анжуманлар ўтказиб бориш орқали туристларни кенг жалб қилиш учун кўҳна Кешни Фестиваллар шаҳрига айлантириш таклифи берилди.\nИжтимоий ҳаётни яхшилаш учун, аввало, иқтисодиётни ривожлантириш керак. Бунинг учун иқтисодиёт тармоқларини модернизация қилиш талаб этилади. Фақат хомашё етиштириш эмас, балки уни тайёр маҳсулот шаклида сотиш тизимини йўлга қўйиш зарур, деди давлатимиз раҳбари.\nЙиғилишда пахта кластерлари фаолиятини самарали ташкил қилиш, мева-сабзавот ва полиз маҳсулотлари етиштириш бўйича мавжуд имкониятлардан тўлиқ фойдаланиш, ҳар бир туман иқлим шароитидан келиб чиққан ҳолда боғдорчилик, чорвачилик ва паррандачиликни ривожлантириш юзасидан топшириқлар берилди. Жойлардаги ижро органлари бу борада сусткашликка, бефарқликка йўл қўяётгани танқид қилинди.\nҚашқадарё бағрикенг, танти ва ғурурли эл. Бу ерда амалга оширилаётган ислоҳотлар самараси ҳам шунга муносиб бўлиши керак. Биз, албатта, Қашқадарё аҳолиси учун муносиб турмуш шароити яратамиз, хусусан, хотин-қизлар, ёшлар муаммоларини ҳал этишга эътиборни кучайтирамиз, ижтимоий таъминотга муҳтож қатламни қўллаб-қувватлаймиз, бунинг учун раҳбар ходимларимиздаги мудроқлик кайфиятини, коррупцияни йўқотамиз, деди Шавкат Мирзиёев.\nПрезидентимиз видеоалоқа орқали туманлардаги аҳоли вакиллари билан мулоқот қилиб, уларнинг таклиф ва истакларини бажариш бўйича мутасаддиларга топшириқлар берди.\nШу куни Шавкат Мирзиёев Қарши шаҳрида Ўзбекистон Республикасининг Биринчи Президенти Ислом Каримов ҳайкали пойига гул қўйиб, унинг хотирасига ҳурмат бажо келтирди.\nИслом Каримов Қашқадарёга раҳбарлик йилларида вилоят иқтисодиётини кўтариш, ижтимоий муаммоларни ҳал этиш йўлида кўп ишлар қилгани ёдга олинди.\nДавлатимиз раҳбари Қарши шаҳрида бунёд этилаётган "Ватанпарварлар" боғини бориб кўрди.\nШавкат Мирзиёев жорий йил январь ойида Қашқадарё вилоятига ташрифи чоғида Қарши шаҳридаги Ислом Каримов кўчасида жойлашган Болалар боғи номини "Ватанпарварлар" деб ўзгартириш, бу ерда ана шу шарафли номга уйғун руҳда реконструкция ишларини амалга ошириш юзасидан топшириқ берган эди.\nБоғни барпо этишдан мақсад ёшларда тарихимиз ва маданиятимиздан ғурурланиш туйғусини кучайтириш, Ватан равнақи йўлида фидокорона курашган миллий қаҳрамонларимиз номини абадийлаштириш, армиямиз қудрати ва салоҳиятига ишончни кучайтиришдан иборат.\nҚарийб 7 гектар ҳудуддаги "Ватанпарварлар" боғи ана шу мақсадларга ҳамоҳанг тарзда янги қиёфа касб этмоқда. Бу ерда 2018-2019 йилларда 29,3 миллиард сўмлик реконструкция ишлари амалга оширилади. Сунъий кўл, кириш дарвозаси, амфитеатр, блендаж, ўқ отиш жойи ва лукодром қурилиши якунланди. Музей қурилиши тугалланиш арафасида, парашютдан сакраш минораси қурилиши, кўкаламзорлаштириш ишлари давом этмоқда.\nБоғ ҳудудига Мудофаа вазирлиги томонидан тақдим этилган, турли йилларда хизмат қилган 24 та ҳарбий техника макети ўрнатилган. Махсус тайёрланган блендажни кўрган киши кўз ўнгига Иккинчи жаҳон урушида мардонавор жанг қилган ватандошларимиз келади.\nБоғда ўрнатилган Ўзбекистон харитасининг улкан макетида ҳар бир вилоятнинг буюк сиймолари, қадимий обидалари, сервиқор тоғлари, дарёлари, бепоён кенгликлари акс эттирилган.\nМухтасар айтганда, бу ерга ташриф буюрувчилар Ўзбекистонимиз ҳудудлари ҳақида тўлиқ маълумотга эга бўлади.\nБоғ яқинида қурилган 4 та замонавий кўп қаватли турар жой, халқаро талабларга жавоб берадиган замонавий ёпиқ сузиш ҳавзаси ҳудуд манзарасини янада гўзаллаштиради.\nПрезидентимиз боғда яратилган шароитларни кўздан кечирди, таълим муассасаларидаги "Жасорат" гуруҳлари аъзолари билан суҳбатлашди.\nБундай масканлар ёшларга халқимиз тарихи, маънавияти ва маданияти ҳақида яққол таассурот беради. Энди бундан самарали фойдаланиш, ушбу масканга ёшларни кўпроқ олиб келиб, очиқ дарслар ўтказиш керак, деди Шавкат Мирзиёев.\nЎзбекистоннинг Иккинчи жаҳон урушидаги ғалабага қўшган ҳиссасининг аҳамиятини ёшларга етказиш, тинчлик-осойишталигимиз учун катта хизматлар қилган ватандошларимиз ҳақида сўзлаб бериш зарурлиги таъкидланди.\nДавлатимиз раҳбари "Ватанпарварлар" боғи ёнида қад ростлаган янги сув спорти мажмуаси билан танишди. Ушбу замонавий иншоотда 25х11 метрлик тўрт йўлакдан иборат иккита сузиш ҳавзаси мавжуд. Ташқи кўриниши парвоз қилаётган қушни эслатадиган иншоот ҳавзасидаги сув махсус фильтрлар ёрдамида тўлиқ янгилаб турилади. Ювиниш, овқатланиш, тиббиёт ва фитнес хоналарида барча қулайликлар яратилган. Бу ердаги замонавий шароитлар ота-оналарнинг, ёшларнинг сув спортига қизиқишини оширади.\nШавкат Мирзиёев бу ерда шуғулланаётган ёш спортчилар билан суҳбатлашиб, уларга келгуси мусобақаларда омадлар тилади.\nШу билан Президентимизнинг Қашқадарё вилоятига ташрифи якунланди.\nКОМПЬЮТЕР НУРИ КЎЗ УЧУН ҚАНЧАЛИК ЗАРАРЛИ?


15:25 / 05.11.2020\nАҚШ тарихидаги энг можароли бўлиши кутилаётган сайлов охирига яқинлашиб қолган кўринади. Сайлов ўтганига икки кун бўлди ҳамки ғолиб аниқ эмас. Бироқ Associated Press маълумотига кўра, Висконсин ва Мичиганни ўзиники қилган Байден 26 та овозга эга бўлиб, ғалабага яқинлашди. Байденда айни дамда 264 нафар вакилнинг овози бор. Трамп эса ҳамон 214 та овоз билан эндиликда сезиларли фарқ билан ортда бормоқда.


Япония вакили G7 аъзолари Токионинг Москва билан алоқаларни яхшилаш режаларини тўғри қабул қилганини айтди\n13:23 / 09.06.2015\nG7 гуруҳига аъзо давлатларнинг раҳбарлари Япония бош вазири Синдзо Абэнинг Россия билан диалог ўрнатишга бўлган ҳаракатларини тўғри қабул қилишди. Бу ҳақда Япония ҳукумати бош котиби Ёсихидэ Суга баёнот берди.\nИлгарироқ бош вазир NHK телеканалига берган интервьюда кўпгина халқаро можароларни ҳал қилишда Россиянинг иштироки талаб этилишини баён қилган эди. Хусусан, Абэнинг фикрича, Сурия инқирози ва Эрон ядровий дастури, Корея ярим оролидаги кескинликни бартараф этиш борасидаги музокараларда Россиянинг ўрни беқиёс.\nШунингдек, Абэ 2016 йили Миэ префектурасидаги Сима оролида бўлиб ўтадиган навбатдаги G7 саммитига тўхталиб ўтди. У тадбирда Россия президенти Владимир Путиннинг иштирок этиши учун барча иш амалга оширилишини таъкидлаб ўтди.


Купернинг сири нима? Ёхуд тўғри саволларга эгри жавоблар... » Ўзбекистон янгиликлари – Zamin.uz\nКупернинг сири нима? Ёхуд тўғри саволларга эгри жавоблар...\n09 январь 2019, 14:15\nБугун, 9 январь куни Ўзбекистон миллий терма жамоаси Осиё Кубогидаги иштирокини бошлайди. «F» гуруҳидан ўрин олган Эктор Купер шогирдлари бугун «Шаржа» стадионида Уммон терма жамоасига қарши майдонга чиқади. Учрашув Тошкент вақти билан соат 18:30да бошланади. Ўйинни жанубий кореялик FIFA рефереси Ким Донг Жин бошқариб боради.\nЖамоалар савияси тенглашиб қолдими?\nОсиё Кубоги бироз кутилмаган натижалар билан бошланди. Аввалига БАА терма жамоаси Баҳрайн билан зўрға дуранг ўйнаган бўлса, кейин Австралия иорданияликларга мағлуб бўлди. Хитой Қирғизистонни, Жанубий Корея эса Филиппинни ютиши осон бўлмади. Кейинги ўйинларда Эрон ва Саудия Арабистони йирик ғалабаларга эришиб, тарози палласини фаворитлар томон оғдирган бўлсада, ўринли савол – ростдан ҳам Осиёда ўртамиёна жамоаларнинг даражаси ўсиб бормоқдами? Яъни, қатнашчилар сони оширилиши тўғри ва ўз вақтида амалга ошганмиди? Ёки бизга тегишли қисми, агар кучсиз жамоанинг ўзи қолмай, ҳамма футбол ўйнашни ўрганиб олган бўлса, бугун фаворитроқ ҳисобланаётган Ўзбекистон учун ҳам қийин бўладими? Ҳа, ишонаверинг, рейтингда анча пастлаб кетганимиз билан, ўйинда Ўзбекистон яққол фаворит сифатида эътироф этилмоқда. Масалан, букмекерлик котировкаларида вакилларимизнинг имконияти икки баробар кўп деб баҳоланяпти. Умуман, таркибнинг савияси, футболчиларнинг даражаси бўйича ҳам устунлик катта, буни рақиб мураббийи ҳам, уммонлик журналистлар ҳам кўп таъкидлашяпти.\nМенимча, аслида ундай эмас. Дастлабки турдаги натижаларнинг бошқачароқ, ҳақиқатга яқинроқ бўлиши мумкин бўлган изоҳи. Бу айнан қатнашчилар сонининг ўсгани билан ҳам асослантирилиши мумкин.\nГуруҳлар таркиби ва баъзи гуруҳларда уч жамоа кейинги босқичга чиқиши мумкинлигидан келиб чиқсак, Австралия, Япония ёки Кореянинг гуруҳда қолиб кетиши мумкинлигини тасаввур қилиш ҳам осон эмас. Буни ўша фаворитларнинг ўзи ҳам жуда яхши билади ва бу омил уларнинг турнирга тайёргарлик стратегиясида ҳам муҳим аҳамият касб этади. Йўқ, рақибни менсимаслик ҳақида гап бормаяпти. Гап шундаки, гуруҳдан чиқиш масаласи уларнинг кун тартибида турмайди, бу ўз ўзидан содир бўладиган воқеа сифатида қаралади. Гуруҳ босқичи бу жамоалар учун ҳақиқий ўйинлар, яъни плей-оффга тайёргарлик босқичи сифатида қабул қилинади.\nМисол учун, мен шу фикрларни ёзиб ўтирган пайтимда Сон Хон Мин «Тоттенҳэм» таркибида «Челси»га қарши Англия Лигаси кубоги ярим финалида ўйнамоқда ва якшанба куни «Манчестер Юнайтед»га қарши ўйнаб, кейингина, яъни Корея гуруҳда икки ўйинни ўтказиб бўлганидан сўнг, БААга келади. Тўғри, бу қарор лондонликларнинг август ойида футболчини Осиё ўйинларига индамай қўйиб юборганига миннатдорчилик сифатидаги ён босишдир, шундай бўлса-да, корейслар учун ҳақиқий турнир плей-оффда бошланишини пайқаш қийин эмас. Ёки «Кардифф» ҳужумчиси Мутонинг «Кардифф» сафида «МЮ»га қарши ўйинда атиги бир неча дақиқа ўйнаб, шундан сўнг Япония ихтиёрига келиб қўшилганини олайлик.\nУмуман, қисқа турнирларда охиригача боришни ният қилган жамоалар юксак спорт формасига турнир давомида чиқиб боришлари тажрибада оддий ҳол. Дастлаб ўйинларгача ҳам руҳий, ҳам жисмоний чўққига чиқишга уриниш жамоани бироз толиқтириб қўяди, қисқа вақтда бир қатор муҳим ўйинларга тайёргарлик қийинлашиб кетади. Шунинг учун турнирни жуда енгил, имкон борича ротациялар билан бошлашга ҳаракат қилинади. Бу ҳолатда ҳам максимал очко олиниши – қўшимча бонус.\nМақсади совриндор бўлиш эмас, имкон қадар узоқроққа бориш, гуруҳдан чиқиш бўлган кучсизроқ жамоалар учун эса, ҳар бир ўйин аҳамиятли. Тайёргарлик ҳам мана шундан келиб чиқиб режалаштирилади ва биринчи турга энг юқори формага чиқишга ҳаракат қилишади. Бор имконият билан гуруҳ босқичи ҳал этилса, бўлди, кейинги мағлубиятлар ҳам соя солмайди. Муваффақият сифатида баҳоланади.\nЭсингизда бўлса, икки йил олдин иштирокчилар сонини кўпайтирган Европа ҳам шундай ҳолатни бошдан кечирган, дастлабки кунларда фаворитлар қолиб, ўртамиёна ва аутсайдер жамоалар яхши таассурот қолдиришганди. Европадаги Исландияга мос равишда, илк турларнинг қаҳрамонлари Ҳиндистон бўлиб тургани ҳам бежиз эмас.\nКутилмаган натижалар аста-секин камайиб боради. Бу жараён бошланди ҳам. Балки Австралия ва БААнинг сенсациялари бошқа фаворитларни ҳам ҳушёр торттириб, вазиятга жиддийроқ қарашга ундаган бўлиши ҳам мумкин.\nЎртоқлик ўйинлари нега керак?\nСўнгги пайтларда энг кўп эътибор қаратилган мавзу. Чунки, Осиё Кубогига яқин бирорта ҳам ўртоқлик ўйинида майдонга тушмаган ягона жамоа – Ўзбекистон бўлди. Декабрда йиғинлар ташкил этилган бўлса-да, бирорта ҳам ўйин ташкил этилмади. Кеча бўлиб ўтган матбуот анжуманида ҳам Куперга берилган саволларнинг ярми шу ҳақида бўлди ва бу аргентиналик мураббийни бироз асабийлаштирди.\nАввало, ўртоқлик ўйинлари тайёргарликнинг фақат маълум бир бўлаги экани ва якуний натижалар доим ҳам бундай ўйинлар сони ва сифатига боғлиқ эмаслигини таъкидлаган бўлардим. Чунки бу ўйинлар аввало мураббийнинг таркиб ҳақида кўпроқ маълумотга эга бўлиши ва маълум амалиётни синаб кўриши учун керак. Агар у ўша ўйинларсиз ҳам етарли маълумотлар ва кўникмалар ҳал қилинган деб ҳисобласа, ўртоқлик ўйинларига эҳтиёж сезмайди. Аксинча, мураббийнинг хаёлини энди бутунлай бошқа нарсалар банд этади, олиниши мумкин бўлган жароҳатлар риски, масалан.\nТаниқли мутахассис Алишер Никимбаев «Футболиум» каналида шундай ёзади:\n«Дастлабки тур натижалари турнир олдидан жамоаларнинг қанча ва кимлар билан ўртоқлик ўйинлари ўтказганининг натижаларга таъсири йўқлиги борасидаги фаразни яна бир бор исботлади. Австралия атиги беш кун олдин Уммонни йирик ҳисобда тор-мор этди (5:0 - таҳр), Иордания эса, Қирғизистон ва Қатардан мағлубиятга учраганди. Илк турда эса, Иордания 3 очкони илиб кетди.\nАвстралия ҳатто, жаҳон чемпионатидан кейин ўтказилган тўрт ўйинда мағлубиятга учрамаган, Иордания эса, охирги тўққизта ўртоқлик ўйинидан атиги биттасида ғалабага эришганди. Кимнинг устидан дейсизми? Ҳиндистон. Шунинг учун ўртоқлик ўйинлари сони ва уларда кўрсатилган натижаларга ҳаддан зиёд эътибор беришни тўхтатинглар».\nАгар эсингизда бўлса, саккиз йил олдинги Осиё Кубогига Хитой жуда қаттиқ тайёргарлик кўрган, қаторасига саккиз ўйинда майдонга тушиб, аксарида ижобий натижа қайд этганди. Ҳатто, Франция терма жамоаси сафарда мағлуб этилганди. Аммо Қатарда хитойликлар Ўзбекистон билан бир гуруҳдан жой олган ва гуруҳда қолиб кетган, ўртоқлик учрашувларида натижа кўрсатмаган Ўзбекистон эса (Вадим Абрамов жамоаси 2010 йил давомида фақат мағлубиятли ўйинлар ўтказган, фақат ноябрь ойига келиб Баҳрайнга қарши ўртоқлик ўйинида илк ғалабани қайд этганди) биринчи ўринни олганди.\nЙўқ, бу гаплар тайёргарлик ва ўртоқлик ўйинлари аҳамиятини пасайтириш учун ёзилмади. Шунчаки, тайёргарликни режалаштириш ва ўртоқлик ўйинларини бу режанинг қайси қисмига қўйиш тўлиқ мураббийнинг зиммасидаги ва жавобгарлигидаги иш эканини тушуниш керак. Баъзи жамоалар индивидуал ва жисмонан тайёр бўлади, футболчиларнинг жамоавий боғламларини, кўникмаларини ошириш учун кетма-кет ўртоқлик ўйинларига эҳтиёж сезилади. Баъзан эса, иккинчи фактор ҳал қилинган, асосий урғуни жамоани вазифалар учун жисмонан тайёрлашга йўналтириш лозим бўлади.\nКонкрет вазият ҳақида энг тўғри ва сўнгги маълумотлар фақат мураббийлар штабида бор. Терма жамоамиз айни пайтда қандай юкламаларга эҳтиёжманд эканини ҳам улар яхшироқ билади.\nКупер нега ўртоқлик ўйинларидан воз кечди?\nБу саволнинг расмий жавоби – «футболчиларни кутилмаган жароҳатлардан асраш». Буни Купер Туркиядаги йиғин пайтида ҳам, кечаги матбуот анжуманида ҳам таъкидлади. Мураббий жароҳатдан қачон қўрқади? Ўйиннинг ўртасида. Чунки, футболчи машғулотда ҳам жароҳат олиши мумкин, тўғрими? Купер аллақачон жароҳатларни ўйлай бошладими, демак, тагдор маъно ҳам бор - жамоа мусобақага тайёр. Жамоа камида Уммон билан ўйинга тайёр. Купернинг миясида Уммонга қарши ким ва қандай ўйнаш пишиб бўлган, шунинг учун ҳам уни энди, қандай тайёрланиш эмас, кейинги босқич – жароҳатлар ташвишлантира бошлади.\nШу ерда, юқорида тилга олинган стратегия мавзуси ўртага чиқади. Назаримда, Купер жамоаси турнирга эмас, Уммон билан ўйинга тайёр бўлиб улгурди. Уммон билан ўйин эса, ўз навбатида, турнирга бўлган тайёргарликнинг бир бўлагидир.\nИлк турларда Япония билан эмас, Уммон ва Туркманистонга қарши ўйнашимиз Купер учун идеал тақвим бўлди, менимча. Ҳам таркиб, ҳам савия ва тажриба борасида бу рақибларда яққол устунмиз. Демак улар учун алоҳида бир рақиб танлаб, ўртоқлик ўйини ўтказишга эҳтиёж сезмаслик нормал ҳолат. Ҳар доим шундай бўлиши керак, демоқчи эмасман, ахир Австралия ўртоқлик ўйинида майдонга тушди-ку, тўғри.\nЛекин Купернинг қарорида ҳам мантиқ бордек. Менимча, у Уммон ва Туркманистон билан ўйинларда ижобий натижа қайд этишга ишоняпти. Япония билан ўйин учун эса, турнир олдидан ўртоқлик ўйини шарт эмас, айнан гуруҳдаги дастлабки турлар ҳам Япония билан ўйин учун тайёргарлик вазифасини ўтаб бера олади. Купер тинмасдан жамоанинг тайёрлиги, салбий натижага тўлиқ жавобгарликни бўйнига олишини таъкидлаётганидан ҳам билиш мумкинки, мураббий жамоасига қаттиқ ишонмоқда.\nКупер сўнгги ойларда ҳаммадан яшираётган ва қизиқтираётган буюк сюрприз, яъни сир, айнан мана шу ишонч бўлса ажаб эмас.\n(мулоҳозаларнинг «стратегия»га аталган давоми борки, буни фақат Уммон билан ўйиндан сўнг гаплашиш мумкин)\nЯнгиликлар » Спорт » Купернинг сири нима? Ёхуд тўғри саволларга эгри жавоблар...\n09:36 Бугун Осиё Кубоги мусобақасига старт берилади\n23:45 Эртага “Миллий” стадионида Ўзбекистон – Қатар ўйини олдидан матбуот анжумани ўтказилади\n12:16 Бугун Ўзбекистон ОТЖ 1/8 финалда Гонконгга қарши майдонга тушади\n22:07 Осиё Кубоги - 2019 мусобақасига қуръа ташланди. Ўзбекистон "F" гуруҳидан ўрин олди


Саййидлар Шажараси бўстонидан бир шингил – shajara.info\n«Фахр ал-ислом айтадики, уларни севиш диндан, уларни ёмон кўриш кофирлик ва уларга яқинлашиш нажотдир (Шариат ал-ислом). Улар бошқа одамлардан илгари туришлари керак, чунки улар динда намунадирлар (Равзат ал-ислом). Улар Пайғамбар (с.а.в.)га яқинликлари сабабли бошқа одамлардан олдинда туришлари керак (Манофиъ). Юришда ва ўтиришда Пайғамбар авлодлари биринчи бўлишлари ҳамда улуғланишлари лозим. Чунки улар доимо қалбларида ва тилларида инсонларнинг ҳожатлари билан юрадилар. Шунинг учун инсонлар ҳар бир ишда Саййидларни ўзларидан аввал қўймоқлари лозим (Шариат ал-ислом). Олим ва тақводор киши уммий саййиддан юқорида ўтирмоғи жоиз эмасдир. Чунки у Пайғамбар (с.а.в.)га яқиндир, динда ўрнак ва намунадир. Бу масалада олдиндан белгиланган ҳодисалар шундайки, икки олам саййиди ва тақводорлар расули Ҳазрат Муҳаммад (с.а.в.)нинг муборак шариати ва Шайх Али аль-Ҳаким ат-Термизий қуддиса сирруҳунинг «Наводир ал-усул фи маърифат ахбор Расул (с.а.в.)» китобида ривоят қилинган саҳиҳ ҳадислар, Имом Абу Исҳоқ ҳақиқий иснод бўйича Зайд ибн Арқам ва икки олам Худоси Расулининг бошқа мўътабар саҳобаларидан келтирилган далилларга биноан Муҳаммад Мустафо (с.а.в.) авлодларини таниш ва эътироф этиш жаҳаннам оташидан қутқарувчи барот, Муҳаммад (с.а.в.) авлодларини севиш сироти мустақимдан юриш учун ижозатнома ва Муҳаммад (с.а.в.) авлодларига садоқат аламли азобдан омонликка, умматларнинг барча тоифаларидан кимики Аллоҳга таъолога, Расулига ва қиёмат кунига иймон келтирган бўлса, аввалидан охиригача асрдан-асргача, наслдан-наслга ўтиб борувчи улуғликни тан олиб, чин қалбдан уларни севсинлар ва таъзим, эъзозлаш ва ҳурматни Пайғамбар (с.а.в.) авлоди ҳақларига лозим бўлган даражада бажо келтирсинлар.»Кифоя Мансурийа», «Ал-Мабсут», «Шарҳ Мулло», «Мухтасар ал-виқоя» ва «Маъолим ат-танзил» китобларида келтирилган ривоятларнинг таъкидлашича, Пайғамбаримиз Муҳаммад (с.а.в.)дан кейин халқнинг энг яхшиси Хулафои Рошидинлардир (Тўғри йўлли халифалар: Абу Бакр Сиддиқ, Умар, Усмон, Али р.а.лар). Улардан кейин Пайғамбар авлодлари, сўнгра уларнинг авлодларидир (яъни саййидзодалар). Бу нарса авлоддан авлодга наслдан-наслга асрлар оша ўтиб боради. Шу тариқа жамики инсонлар ва уларнинг тоифаларига, араб ва ажам қабилаларига, уларнинг хос ва авом эркагу аёлларига Муҳаммад (с.а.в.)нинг авлодларини яъни саййидзодаларни таниш ва севиш, эъзоз ва икром қилиш лозимдир. Ҳанафия миллатининг муборак ва шарафли шариатига биноан, амирларга лозимки, улар Пайғамбар (с.а.в.) амрига таъзим қилиб, саййидларга иззат-икром кўрсатсинлар. Аллоҳ таъоло билгувчидир.…


ЖАМШИД КАРИМОВ: ҚАБОҲАТНИНГ ЧЕГАРАСИ ЙЎҚ ЭКАН (интервью, 2-қисм) – Ўзбекистон Инсон Ҳуқуқлари Жамияти\nЖАМШИД КАРИМОВ: ҚАБОҲАТНИНГ ЧЕГАРАСИ ЙЎҚ ЭКАН (интервью, 2-қисм)\nОта–онаси ким, ака–ука, опа–сингиллари борми? Қайси мактабда қачон ўқиган? Болалиги, мактаб йиллари қандай ўтган? Қаерда ҳарбий хизматда бўлган ва ҳоказо маълумотлар берилмаган. Ҳар қандай таниқли инсон ота-онаси ва яқинлари ҳақида фахр билан гапиради, ёзади.\nЖамшид Каримов: Ҳа, фақат Меҳринисо аммамдан бўлак ҳамма оға-инилар олий маълумотли бўлишган. Улар жуда камбағал оиладан бўлишларига қарамай, ўз кучлари билан ҳеч бир порасиз, жуда оғир иқтисодий қийинчиликлар билан ўқишган. Масалан, отам Арслон Каримов (1931-1989) 1950-йилларнинг бошида жуда қийинчилик билан ўқиган. Шу даражада қийналганки, ҳатто пойабзали чириб, йиртилиб кетганидан уни сим билан боғлаб олган. Шу тарзда ўқишни битириб, 36 йил судья лавозимида ишлади. Ислом Каримов (1938-2016) ҳам шундай қийинчиликлар билан таҳсил олган. У Тошкентда ўқиб юрган пайтида, 50–йилларнинг охирида онамга телеграмма юборган.\nАзим ака ота–онасидан эрта ажраб қолган. Уни Меҳри аммам ва онам тарбиялаганлар. Ҳеч қачон безори, тўполончи бўлмаган. Покиза, одобли бола бўлиб ўсди. У ўқимишли, тўғрисўз инсон. Менга ҳам кўп китоблар берарди. Унинг икки ўғил ва бир қизи бор. Хотини тўғрисида билмайман. Улар билан алоқамиз узилган.\nPosted by admin at 10:14\tTagged with: Жамшид Каримов, ислом-каримов, Улуғбек Бакир\nЖАМШИД КАРИМОВ: ИСЛОМ КАРИМОВНИНГ БИР ОПАСИ, БЕШ АКАСИ ВА БИР УКАСИ БЎЛГАН (интервью, 1-қисм) Мирзиёевнинг Олий Мажлисга Мурожаатномаcига муносабат


Қошларни татуаж қилдирмаслик учун энг асосий беш сабаб - Daryo\n14:21, 04.08.2021 18286\nҚошларни татуаж қилдирмаслик учун энг асосий беш сабаб\nЗамонавий косметология татуажга мурожаат қилмасдан ҳам қошларни чиройли қилиш учун кўплаб вариантларни назарда тутади. Шуни унутмангки, татуаж — бу доимий қош макияжи эмас, балки бутунлай бошқа процедура. Бундай жараённинг камчиликлари ва оқибатлари ёқимсиз бўлиши мумкин.\nҚош татуажининг камчиликлари:\nҲозирда табиий гўзаллик тенденцияда, ҳатто маҳорат билан қилинган қош татуажи ҳам табиий кўринмайди. Бу процедуранинг ижобий ва салбий томонлари ҳатто моделлар ва киноюлдузлар ўртасида баҳсларга ҳам сабаб бўляпти. Голливуд юлдузларининг қошларига назар солинг — уларда татуаж кўрганмисиз? Йўқ! Нима учун? Чунки бу нарса урфдан қолиб бўлган. Татуажнинг барча вариантларини синаб кўрганлар аста-секин ундан воз кечган.\nТатуажни уйда кетказиб бўлмайди\nҚошларни татуаж қилиш узоқ вақтга (бир неча ойдан бир неча йилгача) мўлжалланган. Агар у муваффақиятсиз бажарилган бўлса (бу тез тез содир бўлади), уйга келиб, уни ювиб ташлолмайсиз. Ҳеч нарса билан. Гўзаллик салонларидаги визажистлар кўпинча татуаж қилинган қошлар ўрнига янгиларини яратишга ҳаракат қилишлари керак бўлган вазиятга дуч келишади. Бу иш жуда машаққатли ва ҳеч ким натижага кафолат бермайди. Лекин қошлар шаклини юз шаклига қараб танлашнинг ишончли усуллари мавжуд ва уларни бемалол синаб кўриш мумкин.\nТатуаж фақат лазер ёрдамида олиб ташланади\nМуваффақиятсиз татуаждан қутулишнинг ягона усули — лазер ёрдамида олиб ташлаш, аммо процедура оғриқли ва қиммат. Энг ёқимсиз нарса эса чизилган қошлардан бутунлай қутулиш учун одатда бир-икки ой давом этадиган 4-5 сеанс олиш керак бўлади. Муваффақиятсиз татуаж оқибатларининг тузатилиши узоқ вақт ва қимматга тушиши мумкин.\nТатуаж қилинган қошлар ёшга ёш қўшади\nҲамма визажистлар биладики, қошларни татуажлашнинг асосий камчиликларидан бири — ёшни каттароқ кўрсатади. Лекин негадир қизлар бунга ишонмайди. Афсуски, бу ҳақиқат: татуаж қилинган қошлар сунъий кўринади, ҳатто бўёқлар муваффақиятли танланганда ҳам, улар инсонни 5 йилга қаритади.\nХато қилиш эҳтимоли жуда катта\nСалонларда қошларга татуаж қилишнинг бир нечта турлари таклиф этилади: ҳар бирини битталаб чизиш, «3Д татуаж» деб ҳам аталади, мумли татуаж, у ҳам ҳақиқий қошга ўхшатиб бўялади. Назарий жиҳатдан, ҳаммаси жуда жозибали кўринади. Аммо қошни татуаж қилишнинг ҳар бир техникаси ўзининг ижобий ва салбий томонларига эга. Улар фарқ қилади ва кўпинча салбий бўлади — аслида визажистлар кўпинча керакли натижага эриша олмайди.\nЭнг кенг тарқалган хато ва муаммолар қуйидагилар:\nНотўғри танланган бўёқ туфайли жуда қуюқ пигмент. Бу энг кенг тарқалган хато. Бундай ҳолда визажистлар одатда қошларни лазер билан озгина очартиришни таклиф қилади ва бу вақт талаб этади, чунки битта процедура етарли бўлмайди.\nАсимметрия. Агар бир қош бошқасидан бир оз юқорироқ ёки бироз ингичка бўлса, бундан ҳам ёқимсиз ҳолат бўлмайди. Қош татуажининг камчиликларидан бири — сизда амалга оширилган татуаж дугонангизникидек чиқишига кафолат йўқ, ҳатто ишни битта визажист бажарган бўлса ҳам.\nСунъий кўриниш. Қошлар фломастер билан чизилганга ўхшайди. Бундай татуажни одатда ўзгартириш деярли бефойда, бу оғриқли ва қиммат эканлигини айтмаса ҳам бўлади.\nИсталган макияжнинг омадсиз чиқишига сабаб бўлувчи 7 хато\nҚош ва киприкларни ламинация қилдириш зарарлими? Ўзбекистонлик тажрибали мутахассис жавоб беради\nҚош ламинацияси қандай қилинади ва нима учун керак? Мутахассис жавоб беради\nҚош шакли характер ҳақида нималарни сўзлайди? Юлдузлар мисолида изоҳ берамиз (фото)\n13:49 Бугун 617\n13:28 Бугун 1315\n13:07 Бугун 2938\n12:48 Бугун 12498\n20:55, 23.09.2021 83717\n18:30, 24.09.2021 72730\n16:40, 23.09.2021 66143\n18:11, 23.09.2021 62970


АҚШнинг Нью-Жерси штатида марафон ўтказилиш жойи яқинида портловчи қурилма портлади\n21:47 / 17.09.2016\nАҚШнинг Нью-Жерси штатидаги Сисайд-Парк шаҳрида бўлиб ўтиши керак бўлган хайрия марафони ўтказилиш жойи яқинида қўлбола портловчи қурилма портлади. Бу ҳақда NBC телеканали хабар бермоқда.\nТелеканал маълумотларига кўра, темир қувур бўлаклари ва портлагичдан йиғилган портловчи қурилма марафон ўтиши керак бўлган трасса яқинидаги чиқинди бакига яширилган бўлган. Қурилма маҳаллий вақт билан соат 09:30 да ишга тушган. Портлаш оқибатида ҳеч ким жабрланмаган, яқин орадаги иншоотларга моддий зарар етказилмаган.\nТелеканал маълумотларига кўра, портлаш жойи яқинида шубҳали ўрам аниқланган, уни сапёрлар жамоаси кўздан чиқариб бўлган. Эҳтиёт чораси сифатида яқин атрофдаги уйлар эвакуация қилинди.\nМарафон шу сабабли бекор қилинган. Унда 5 мингга яқин киши иштирок этиши керак эди. Воқеадан кейин полиция воқеа жойи ва яқин атрофдаги кўчаларни ўраб ташлаган. Воқеани тергов қилишган Федерал қидирувлар бюроси ҳам қўшилган.\nмарафон Нью-Жерси портловчи қурилма\n16 ёшли ўсмир янги йил арафасида ўз оиласи аъзоларини отиб ташлади


Диққат, билдиргилар бўлими\n11:22 25 Декабря 2019\nНаманган шаҳридаги "IMKON SOF PLAST" масъулияти чекланган жамияти (СТИР: 301835731) Устав фондининг миқдори 1 500 271 169 сўмдан 385 000 000 сўмга камайтирилиб, 1 115 271 169 cўм этиб белгиланганлиги билдирилади.\nНаманган шаҳридаги "GOLD STONE" масъулияти чекланган жамияти (СТИР: 303899374) Устав фондининг миқдори 936 724 000 сўмдан 400 000 000 сўмга камайтирилиб, 536 724 000 сўм этиб белгиланганлиги билдирилади.\nНаманган шаҳридаги "STRONG METALL" масъулияти чекланган жамияти (СТИР: 304539187) Устав фондининг миқдори 106 000 000 сўмдан 100 000 000 сўмга камайтирилиб, 6 000 000 сўм этиб белгиланганлиги билдирилади.\nУйчи туманидаги “LOLA-SHAMSHOD SAVDO” маъсулияти чекланган жамияти (СТИР: 205993964) Устав фондининг миқдори 1 471 073 000 сўмдан 940 447 203 сўмга камайтирилиб, 530 625 797 сўм этиб белгиланганлиги билдирилади.\nТўрақўрғон туманидаги “SHARQ SIFAT TEX” маъсулияти чекланган жамияти (СТИР: 306425898) Устав фондининг миқдори 100 000 000 сўмдан 50 000 000 сўмга камайтирилиб, 50 000 000 сўм этиб белгиланганлиги билдирилади.\nНаманган шаҳридаги "SOFIYA SANOAT SAVDO" хусусий корхонаси (СТИР: 301708722) 2019 йил 25-декабрдаги қўшма йиғилиш баённомасига кўра, Наманган шаҳридаги “SOFIYA UNIVERSAL SAVDO” маъсулияти чекланган жамияти (СТИР: 304903350) таркибига бирлаштириб юборилаётганлиги билдирилади.\nПоп туманидаги “BUNYODKOR OLTINKON” хусусий корхонаси (СТИР: 300374136) “ALOV” масъулияти чекланган жамиятига (CТИР: 201881591) қўшиб юборилаётганлиги ва “ALOV” масъулияти чекланган жамияти қайта ташкил этилаётганлиги билдирилади.


Улуғбек Ҳамдам (1968) - www.ziyouz.uz\nБош саҳифа Ўзбек насри онлайн антологияси Улуғбек Ҳамдам (1968)\nРубрика: Улуғбек Ҳамдам (1968)\nУлуғбек Ҳамдам (Ҳамдамов Улуғбек Абдуваҳобович) 1968 йил, 24 апрелда Андижон вилояти, Марҳамат туманида туғилган.1988-1993 йилларда ТошДУ нинг ўзбек филологияси факултетида таҳсил олган. 1992-93 йилларда эса давлатимиз ташаббуси билан ўқишга юборилган талабалар сафида Туркиянинг Кўнё шаҳрида тахсилни давом эттирган. 1993-1994 йилларда Шарқшунослик институтида турк тилидан дарс берган. 1994-1996 йилларда Ҳозирги Миллий Университет ўзбек филологияси факултетининг кундузги аспирантурасини ўқиган.1997 йилда «30-йиллар ўзбек шеъриятида «соф лирика» муаммоси» (Ойбек шеърлари мисолида) мавзусида номзодлик диссертациясини ёқлаган. Илмий раҳбари — филология фанлари доктори, профессор Умарали Норматов. Ҳозирда «ХХ аср ўзбек шеърияти бадиий тафаккур тадрижининг ижтимоий-психологик асослари» мавзусида докторлик диссертацияси устида ишламоқда. Илмий маслаҳатчи — филология фанлари доктори, профессор Наим Каримов. 1997-2009 йилларда Ўзбекистон Фанлар академиясининг Алишер Навоий номидаги Тил ва Адабиёт институтида катта илмий ходим. 2009- йилдан бери «Шарқ юлдузи» журналининг бош муҳаррири лавозимида ишлаб келмоқда.«Тангрига элтгувчи исён» (2002), «Атиргул» (2006), «Сени кутдим» (2007) шеърий ҳамда «Ёлғизлик» (2000), «Мувозанат» (2003), «Исён ва итоат» (2004), «Сабо ва Самандар», «Узоқдаги Дилнура» (2010) каби насрий асарлари нашр этилган. Илмий асарлар тўплами ҳам бор («Бадиий тафаккур тадрижи», 2003; «Янгиланиш эҳтиёжи», 2007).У. Ҳамдам Ж. Румийнинг «Ичиндаги ичиндадир» (2001) ва профессор У. Туроннинг «Туркий халқлар мафкураси тарихи» номли асарларини турк тилидан ўгирган.\nБинафша, сен учун — кўкрагим эрк ери,Бу ердан кўкларга учгил!Чўлпон …Лекин у, ана шундай ижодкор, ёзишни ҳаётининг бирдан бир мазмуни, деб билган ёзувчи бирданига ёзмай қўйди. Худди бир вақтлар кутилмаганда ёзишни бошлаб юборгани каби…Ваҳоланки, у юртда ҳам, дунёда ҳам жуда давоми…\nУлуғбек Ҳамдам. Тўлин ой қиссаси\nОйнинг ботини тўлиқиб, зоҳири тўлиб чиқди. Тўлинганини у атрофдан — қуёшу юлдузларнинг сирли-сирли нигоҳларидан сезиб қолди. Нигоҳлар уни жодулаб, ич-ичидаги исмсиз ҳисларини қитиқлаб уйғотди. Шундан кўнглига бирдан сафар қилиш истаги тушди. Токи, нафақат кўкдаги сон-саноқсиз кавокиб ва яна яккаю ягона давоми…\nУлуғбек Ҳамдам. Сафар (ҳикоя)\nУммон вазмин чайқалади. Чексиз масофалар ўз қаърига сир яширган янглиғ узанган: улар бир вақтнинг ўзида ҳам ўз бағрига чорлайди, ҳам ўзидан итаради. Ҳозир эса сув юзасини қалин оқиш туман қоплагани боис қайиқдан туриб қаралганда бурун остинигина кўз илғайди: икки қулоч давоми…\nУлуғбек Ҳамдам. Наъматак (мини роман)\nНақорат:Қандай кўз-ла боқса, одам оламга,Шундай жавоб айлар олам одамга, деган экан донишлар… I(биринчи авлод) Наъматак иккала далаҳовлининг қоқ ўртасидаги ажриқзорга айланган қаттиқ ердан ўсиб чиққанди. Бутани ҳеч ким атайин эккан эмас, у ўз-ўзидан, йўғ-е, жуда-а бундай десак бўлмас-ов, худди сирли тақдир давоми…\nУлуғбек Ҳамдам. Кўнглимдаги дарё (ҳикоя)\nҚишлоқда туғилиб ўсганим боисми, табиатни жуда яхши кўраман. Шаҳардан уй олаётганимда ҳам шунга эътибор қилганман. Яъни, уй шаҳарнинг сўлимроқ, автоуловлар камроқ қатнайдиган, сердарахт жойидан бўлишини истаганман. Шундай жойни топиб, ўзимга маъқул уйни сотиб ҳам олганман. Кейин эса… кейин нимаям қилардим, давоми…\nУлуғбек Ҳамдам. Мусулмон (ҳикоя)\nУлуғбек Ҳамдам. Сўз (ҳикоя)


Зиданнинг биринчи бўлим учун кутилмаган қарори «Реал»га халал берди, аммо Бенземанинг голидан сўнг ўйин тенглашди.\nМадридликлар ва лондонликлар кучли ёмғир остида ва кўклар жамоасининг франциялик таянч яримҳимоячисининг кучли ўйини билан кечган ўйинда бир-бирига биттадан гол урди. Чемпионлар лигаси финалчиси масаласи кейинги ўйинга қолдирилди.\n«Реал» — «Челси» — 1:1 (1:1)\nГоллар: Пулишич, 14 (0:1). Бензема, 29 (1:1).\n«Реал»: Куртуа, Марсело (Одриосола, 77), Варан, Начо, Карвахаль (Асенсио, 77), Эдер Милитао, Модрич, Кроос, Каземиро, Бензема (Родриго, 90+2), Винисиус Жуниор (Азар, 66).\n«Челси»: Менди, Тиагу Силва, Аспиликуэта (Жеймс, 67), Рюдигер, Кристенсен, Чиллуэлл, Жоржинью, Канте, Маунт, Вернер (Ҳаверц, 66), Пулишич (Зиёш, 66).\nОгоҳлантиришлар: Винисиус Жуниор, 27. Пулишич, 38. Кроос, 60. Марсело, 65. Варан, 78. Одриосола, 89.\n27 апрел. Мадрид. «Альфредо ди Стефано» стадиони.\nЖавоб ўйини 5 майга белгиланган.\nЧемпионлар лигасида бу икки жамоа илк бор тўқнашди. Бу ҳам Суперлига қанчалик ёмон ғоя эканини кўрсатади. Бу турнирда бу жамоа ўзаро ўйнайвериб, мухлисларни зериктириб юборган бўларди. Ҳозирги ҳолатда эса бу тўқнашувга қизиқиш катта эди.\nКадрлар муаммоси «Реал»нинг нафақат таркиб борасидаги, балки схема бўйича танловига ҳам таъсир кўрсатди. Зинедин Зидан Рамос, Менди, Васкес ва Вальверде каби футболчилардан фойдалана олмасди, бу футболчиларнинг йўқлиги эса мураббийни тажрибалар қилишга мажбур қиларди.\nЗидан беш нафар номинал ҳимоячини ва фақат икки ҳужумчини туширди. Аммо шу билан бирга «Реал» прессинг учун 3-4-3 схемасини танлади, худди «Челси» каби. Винисиус, Бензема ва Модрич прессингнинг илк чизиғидан ўрин олишди, Каземиро ва Кроос бир чизиқда жойлашишди. Бундай ноодатий жойлашув футболчиларга ноқулайлик келтириб чиқарди.\nТомас Тухель ўз одатига кўра 3-4-3 схемасини танлади, аммо унда сюрпризлар ҳам бор эди. Прессинг вақтида ҳужум учлиги вакили бўлган Маунт позицион ҳужумларда ортга қайтиб, Канте билан бир чизиқда жойлашди ва схема 3-5-2 кўринишига ўзгарди. У ҳам, Канте ҳам тўпни орқароқдан олиб чиқишди, ҳужумнинг якуний босқичида олдинга ўтишди.\nТаркибда ҳам кичик сюрприз бор эди. Одатда марказий ҳимоя учлигида ўйнаган Аспиликуэта фулбек ролида тушди. Қолган ҳолатларда Тухелнинг танлови олдиндан маълум эди. Ковачич йўқлиги туфайли таянч зонасини Канте ва Жоржиньо жуфтлиги банд этди, Пулишич ва Вернер жуфтлиги ўйинни бошланғич таркибда бошлади.\n«Челси» биринчи бўлимнинг биринчи ярмида тўлиқ устунлик қилди. Асосий сабаб — иккита: лондонликларнинг ўзи аъло ўйин кўрсатгани ва «Реал» футболчиларининг позицион тушунмовчиликлари. Меҳмонлар тўпни жуда яхши ҳаракатлантиришди, уни осонлик билан ҳужум вакилларига етказиб беришди, тўп йўқотилганда тезда прессинг уюштирилди ва бу ҳам навбатдаги хавфли вазиятлар манбайи бўлди. Ўйинни назорат қилишдаги сифатни қайд этиш керак: Маунт ўйиннинг 41-дақиқасигача бирорта ноаниқ пас бермади! У ва Пулишичда биринчи бўлим якунларига кўра паслар аниқлиги 90 фоиздан юқори бўлди — Пулишич уч марта шерикларини зарба бериш нуқтасига чиқарди.\nЯна бир футболчини эътироф этиш керак — Канте. Лэмпард даврида захира ўриндиғига ўтириб қолган бу футболчи яна порлай бошлади. У таянч яримҳимоясидаги ишини тўхтатмаган ҳолда, кутилмаганда Ковачичнинг вазифаларини ўз зиммасига олди ва тўпни олдинга етказиб бериш билан шуғулланди, у нафақат олдинга паслар узатди, балки рақиб жарима майдони атрофида тўп билан фаол ҳаракатланди ҳам. Ўйин давомида у олти марта рақибларни муваффақиятли алдаб ўтди. У ўз зонасида барча тўп учун курашларда ютиб чиқди, меҳмонларнинг майдон марказида марказий ҳавбеклар сони бўйича камлигини сездирмади - бу орқали майдон марказини рақиб назорат қилишига йўл қўйилмади.\n«Реал» биринчи бўлимнинг катта қисмини янги схемага мослашиш учун сарфлаб юборди. Унинг устига, бу схема ўхшамади. Масалан, Модрич, Бензема ва Винисиус ҳар доим ҳам ҳимоячиларни ўз вақтида зарарсизлантиришга улгурмади. Гол урилган вазиятда Модрич шунчаки вазиятдан узилиб қолди ва Рюдигердан бир неча қадам масофада унга халал бермай турди, ундан ташқари мезбон футболчилар олдинроқда жойлашган ҳамда ҳимоячилар ортида катта бўшлиқ юзага келганди. Рюдигер бундан фойдаланди ва Пулишичга тўпни етказиб берди.\n«Реал»нинг иккинчи заиф томони — айнан шу зоналар масаласи бўлди. Марсело ва Кроос позициялари туташган жой. Бу зонага Канте доимий равишда ёриб кираверди, Кроос ва Марсело эса Модричнинг гибрид позицияси ва 3-4-3 схемасидан 3-5-2 схемасига ўтиш мураккаблиги шароитида Кантени ким кутиб олиши борасида келиша олмай, сонияларни йўқотишарди.\n«Челси» биринчи соат ичида кўпроқ гол уриши ҳам мумкин эди. Бунга Вернернинг вазиятлардан фойдалана олмаслиги омилидан ташқари (у яна бир неча қулай вазиятларни йўққа чиқарди, вазиятлардан бирида бир неча қадам масофада туриб тўпни Куртуанинг ўзига тепди), қарши ҳужумларда совуққонлик етишмагани ҳам сабаб бўлди. «Челси» тўпни рақибдан олиб қўйгач, ҳужумга ўтишга шунчалар шошилдики, ҳужум вакиллари тўпга етиб бора олмай қолишди ва гол уриш мумкин бўлган қарши ҳужумлар баъзида зарба беришгача ҳам етиб бормади.\n«Челси»нинг тўлиқ устунлиги ярим бўлим давом этди ва бу устунлик тактик ўзгаришлар туфайли эмас, тасодифий эпизод туфайли якунланди. «Реал» бурчак зарбасини амалга оширди, Марсело (у бўлим давомида сезилмаётганди) узоқ бурчак томон тўпни узатди, у ерда Каземиро ҳавода тўп учун курашда устун келди ва тўпни марказ томонга ташлаб берди, бу ерда Милитао тўп учун курашда ютиб чиқди, якунда тўп ундан бир метр масофада турган Бенземага келиб тушди, унда вазиятни баҳолаш учун бир лаҳза бор эди. Бу яққол голли вазият эмасди, аммо Бензема уни голга айлантирди. У иккинчи қаватда учиб юрган тўпни боши билан ўзига бўйсундириб, чалқанча ҳолатда зарба берди.\nФото: Gettyimages.ru/Susana Vera;\nБензема голдан кейин дарҳол майдон маркази томон чопди. У майдоннинг ўз жамоаси қисмига биринчи бўлиб етиб борди.\nБу голнинг «Челси» футболчиларидаги ишончга қай даражада таъсир кўрсатганини аниқ баҳолаш қийин, аммо тўп ҳаракати тезлиги ҳисоб тенглашгандан кейин кескин тушиб кетди. Шу голдан кейин «Реал»нинг прессинги самарали бўла бошлади. Голдан кейин ўйин тенглашди ва бўлим охиригача томонларда яққол голли вазиятлар юзага келмади.\nТанаффусда Зидан прессинг-режани ишлаб чиқди. Аниқроғи, олдинги чизиқда бирма-бир прессинг қилишдан воз кечилди. Модрич ва Кроос вазиятдан келиб чиқиб ҳаракатлана бошлади, Каземиро эса бутун майдон кенглиги бўйлаб уларни ортдан қўллаб-қувватлаб турди. Бундай ўйин бу учлик учун одатий ўйин ҳисобланади, шу туфайли «Реал» эндиликда майдон марказида назоратни қўлга олди.\nИккинчи бўлим ўйин бошидан кутилган тарзда кечди. «Челси» эҳтиёткорлик билан ўйнаб, рақибга ҳатто бурчак зарбаси ижро этиш ҳуқуқини бермасликка ҳаракат қилди, «Реал» эса тўпга эгалик қилишда устунлик қилди, лекин жамоага функционал тайёргарлик етишмади.\nМураббийларнинг секин ўйинини футболчи алмаштиришлар бироз тезлаштирди. Зидан аввал Винисиус ўрнига Азарни, кейин Карвахал ва Марсело ўрнига Одриосоло ҳамда Асенсиони туширди. Тухель ўйиннинг бир соатдан ортиқ қисми ўтганида бирданига уч футболчини алмаштирди Зиёш, Ҳаверц ва Жеймс Вернер, Пулишич ва Аспиликуэтанинг ўрнини эгаллади.\nТанаффусдан кейин «Челси»да ягона хавфли вазият бўлди — қарши ҳужумни Варан Ҳаверцни жарима майдонига киришда йиқитиб тўхтатди. Танаффусдан кейин «Реал»да биттагина хавфли вазият бўлди — бурчак зарбасидан кейин Начо зарба берди, уни Каземиро дарвозага тўғрилаб юбориши мумкин эди, аммо улгурмади.\nИккинчи бўлим томошабоп кечмади. Тухелнинг «Челси»си бўлим бошиданоқ ҳисобни сақлаш учун ўйнаб, қарши ҳужумлар уюштириш имкониятини пойлади. «Реал» ҳам ярим ҳимоядаги Кроос ва Модрич, қанотлардаги Карвахал ва Марсело билан ҳали юқори темпли ўйин намойиш этишга тайёрмаслигини кўрсатди.\nБиринчи бўлим кутилмаган тарзда ёқимли бўлганди. «Челси» илк 20 дақиқаликда шундай футбол намойиш этдики, миллионлаб мухлислар шундай лаҳзалар учун бу ўйинни яхши кўришади. Бензема эса икки сонияда ўйинда бурилиш ясади. Финал масаласи ҳал бўлмади. Бу эса — ўйиннинг энг яхши якунидир. «Реал» ва «Челси»нинг имкониятлари ҳали ҳам тенглигича қолмоқда, бу эса бир ҳафтадан кейинги ўйинни қизиқарли қилади.


Суперлига-2019 формати тасдиқланди. Қандай ўзгаришлар бор? - Халқ сўзи\nСуперлига-2019 формати тасдиқланди. Қандай ўзгаришлар бор?\n11:33 07 Январь 2019 Спорт\nПФЛ ҳамда ЎФА чемпионатнинг аввалги формати ўзини оқламагани учун эмас, икки йўлни солиштириш учун ҳам шундай қарорга келди. Агар 2020 йилда ҳам жамоалар сони 12 та бўлиб қолаверса, у ҳолда сўнгги икки йилдаги форматдан қай бири яхшироқ экани борасида катта сўровнома ўтказилади. У вақтда деярли барчада форматларни солиштириб олиш имконияти бўлади.


07:39 16 Январ 2021\n12:14 15.02.2020 (Янгиланган 13:02 15.02.2020) Ҳавола олиш\nСурхондарёда электр қуввати етишмайди, шу сабаб свет кўп ўчади, лекин сентябр ойида ушбу муаммо ҳал бўлиши керак.\nТОШКЕНТ, 15 фев – Sputnik. Энергетика вазирлиги мутасаддилари Сурхондарё вилоятининг айрим ҳудудларида кунига бир неча маротаба свет ўчаётганининг сабабини ҳамда ушбу муаммо қачон ҳал бўлишини айтишди, Sputnik мухбири хабарига асосан.\nБугунги кунда бошқа вилоятларга нисбатан, Сурхондарё вилоятида электр энергияси бўйича чеклов бор. Сабаби, вилоятдаги 500 кВтга эга подстанциянинг қуввати етмаяпти. Айни дамда “Миллий электр тармоқлари” Сурхон подстанциясини Жаҳон банки маблағлари асосида реконструкция қилмоқда. Шунга кўра бу муаммо жорий йилнинг Сентябр-Октябр ойларида ҳал этилиши кўзда тутилган, - деди “Ҳудудий электр тармоқлари” бошқаруви раиси Улуғбек Мустафоев.\n“Ҳудудий электр тармоқлари” бошқаруви раиси таъкидлашича, электр энергиясининг график асосида тақсимланишида ўша ҳудуддаги тадбиркорлар, ишлаб чиқарувчилар, тиббиёт муассасалари, мактаб ва мактабгача таълим муассасалари, экспортёр корхоналар, 24 соат давомида электр энергияси билан таъминланиши зарур бўлган донни қайта ишлаш корхоналари борлигини ҳисобга олинади.\nШу боис ишлаб чиқариш корхоналари камроқ бўлган ҳудудларда электр энергияси кўпроқ узатилади. Графикка кўра ҳар бир маҳаллага 1, узоғи билан кунига икки маҳал 1 соатдан электр энергияси ўчирилиши мумкин. Ҳаво иссиқ бўлган кунларда электр энергиясига бўлган талаб камаяди ва ўша кунларида электр энергияси камроқ ўчади.


Штайнмайер АҚШдаги сайлов натижаси Германия кутганидек бўлмаганини таъкидлади\n16:20 / 09.11.2016\nДональд Трампнинг АҚШдаги президентлик сайловларидаги ғалабасидан кейин Америка ташқи сиёсати ҳақида олдиндан бир нарса деб бўлмайди. ГФР ТИВ раҳбари Франк-Вальтер Штайнмайер ана шундай фикрда. Бу ҳақида ТАСС нашрида маълум қилинди.\n"Ўйлашимча, биз Америка ташқи сиёсати ҳақида келажакда олдиндан бир нарса деб бўлмаслигига тайёр туришимиз керак, - деди у. - Шу билан бирга, Американинг кўпроқ ёлғиз қарор қабул қилишга мойил бўлишига ҳам".\nШтайнмайер АҚШ сайловлари натижаси Германия кутганидек бўлмаганини таъкидлаб ўтди.\n"Мен АҚШдаги сайлов олди пойгаларининг боришидан ташвишда эдим. Натижа ГФРда аксарият кутганидан фарқ қилади, уни инобатга олмасдан иложи йўқ. Албатта, биз уни ҳурмат қилишимиз керак ва шундай қилмоқдамиз ҳам", - деди у.\nАҚШ сайловлар Трамп Штайнмайер